qundao/data-zh-poetry huggingface dataset:
写经居士赠诗盛道闽派而病予为涩体谓学芜湖袁使君因答及之
作者：林旭
朝代：清

夫子论诗笑口开，叨逢目色却低回。涪翁不忘弦歌旨，杜老谁区排比才。底用为藩防楚舍，更羞酌水溯嵹台。似闻辛苦腻颜帢，要傍东家司寇来。
冯庵先生日成数诗辄呼予视之
作者：林旭
朝代：清

闭户空参曹洞禅，从人嗔劝乐吾便。诗题满眼浑无字，那对先生万斛泉。顷刻催成纸面花，咿唔唤起笔间霞。撚须自向灯前读，相见潘郎满果车。随舟芍药伴诗翁，更盗荼蘼阳虎东。冷淡生涯人四个，谁家翠幕覆重重。
冯庵先生日成数诗辄呼予视之·其一
作者：林旭
朝代：清

闭户空参曹洞禅，从人嗔劝乐吾便。诗题满眼浑无字，那对先生万斛泉。
冯庵先生日成数诗辄呼予视之·其三
作者：林旭
朝代：清

随舟芍药伴诗翁，更盗荼蘼阳虎东。冷淡生涯人四个，谁家翠幕覆重重。
冯庵先生日成数诗辄呼予视之·其二
作者：林旭
朝代：清

顷刻催成纸面花，咿唔唤起笔间霞。撚须自向灯前读，相见潘郎满果车。
冯庵移居穿虹滨以诗贺之是日四月八也
作者：林旭
朝代：清

碧鸡光景日迷离，白雗山梁翔集时。桃印施门须湿字，商量端合署钟馗。薄薄猪肝要自供，先生约法灶君从。今朝有喜和人共，浊酒西头寿士龙。法王降世恒星隐，诗老移家气象干。添与今朝作故事，可知位力一般般。客窗共咏枇杷树，风味依依故可思。此后诗成驰急足，便令辟重也嫌迟。冯庵三益里中径，无闷四条巷里春。定识写经居士叶，无穷诗句出清新。
冯庵移居穿虹滨以诗贺之是日四月八也·其一
作者：林旭
朝代：清

碧鸡光景日迷离，白雗山梁翔集时。桃印施门须湿字，商量端合署钟馗。
冯庵移居穿虹滨以诗贺之是日四月八也·其三
作者：林旭
朝代：清

法王降世恒星隐，诗老移家气象干。添与今朝作故事，可知位力一般般。
冯庵移居穿虹滨以诗贺之是日四月八也·其二
作者：林旭
朝代：清

薄薄猪肝要自供，先生约法灶君从。今朝有喜和人共，浊酒西头寿士龙。
冯庵移居穿虹滨以诗贺之是日四月八也·其五
作者：林旭
朝代：清

冯庵三益里中径，无闷四条巷里春。定识写经居士叶，无穷诗句出清新。
冯庵移居穿虹滨以诗贺之是日四月八也·其四
作者：林旭
朝代：清

客窗共咏枇杷树，风味依依故可思。此后诗成驰急足，便令辟重也嫌迟。
冯庵诗云轩于晚翠早劬书
作者：林旭
朝代：清

随地名轩无不可，得闲写字亦相宜。援毫未解心先画，入格深惭手似槌。此事养和承平日，几人变法中兴时。斫轮老去犹堪用，莫使后生空得诗。
初三日呈冯庵
作者：林旭
朝代：清

难得先生说止诗，恰宜懒性与开眉。得闲眠食休相扰，无故悲愉只坐驰。飞鸟遗音情欲息，春蚕课茧腹忧饥。闲房长日间微讽，便似苏门回首时。
初四日
作者：林旭
朝代：清

黄花随折复随开，选事庭中日数回。吹面好风斜日下，厨烟拂草过墙来。寻诗竟日只无题，书卷都抛旋旋迷。如此长天翻不读，可知不及汉征西。
初四日·其一
作者：林旭
朝代：清

黄花随折复随开，选事庭中日数回。吹面好风斜日下，厨烟拂草过墙来。
初四日·其二
作者：林旭
朝代：清

寻诗竟日只无题，书卷都抛旋旋迷。如此长天翻不读，可知不及汉征西。
北行杂诗
作者：林旭
朝代：清

杨村一夜雨，张湾三尺泥。向来戎马迹，能畏鹧鸪啼。东风复北风，广野号众窍。岂无白日光，吹土翳清昼。屯幕临官道，柳阴卧橐驼。莫将笳鼓竞，空唱天山歌。客店骡马滚，公徒何振振。皆言防帝畿，那复愁行人。绝似乌龙潭，陂池相映带。可惜好西山，蹉跎斜阳外。道旁千万柳，能作几多春。明岁还如此，行人非去年。
北行杂诗·其一
作者：林旭
朝代：清

杨村一夜雨，张湾三尺泥。向来戎马迹，能畏鹧鸪啼。
北行杂诗·其三
作者：林旭
朝代：清

屯幕临官道，柳阴卧橐驼。莫将笳鼓竞，空唱天山歌。
北行杂诗·其二
作者：林旭
朝代：清

东风复北风，广野号众窍。岂无白日光，吹土翳清昼。
北行杂诗·其五
作者：林旭
朝代：清

绝似乌龙潭，陂池相映带。可惜好西山，蹉跎斜阳外。
北行杂诗·其六
作者：林旭
朝代：清

道旁千万柳，能作几多春。明岁还如此，行人非去年。
北行杂诗·其四
作者：林旭
朝代：清

客店骡马滚，公徒何振振。皆言防帝畿，那复愁行人。
南堤桃花
作者：林旭
朝代：清

堤根数树对泱泱，傅粉施朱自试妆。淮水东流思不尽，春阳欲暮日初长。山僧栽种开谁管，游女经过折或强。自被诗人诮轻薄，柳阴不妒有鸣榔。
南塘诗三首并序
作者：林旭
朝代：清

南塘水涨多新景，河渎神祠压淼潺。桅影涎涎过屋角，水鸥跕跕下花间。铺行什器堆船买，士女春衣上冢还。风物荒城惟有此，却思归路可追攀。南塘水涨多新景，连日无妨取醉吟。穷眼难逢花满院，春愁谁见柳成林。依依酒半将移晷，采采阑前欲去心。上祀清明归并子，只除行乐总休侵。南塘庙里花争好，我与樱桃独有情。来度清明思略似，回寻诗句梦频更。柁楼惊艳阑前过，弦柱含声醉后鸣。并合要将愁力胜，不堪风景满前生。
南塘诗三首并序·其一
作者：林旭
朝代：清

南塘水涨多新景，河渎神祠压淼潺。桅影涎涎过屋角，水鸥跕跕下花间。铺行什器堆船买，士女春衣上冢还。风物荒城惟有此，却思归路可追攀。
南塘诗三首并序·其三
作者：林旭
朝代：清

南塘庙里花争好，我与樱桃独有情。来度清明思略似，回寻诗句梦频更。柁楼惊艳阑前过，弦柱含声醉后鸣。并合要将愁力胜，不堪风景满前生。
南塘诗三首并序·其二
作者：林旭
朝代：清

南塘水涨多新景，连日无妨取醉吟。穷眼难逢花满院，春愁谁见柳成林。依依酒半将移晷，采采阑前欲去心。上祀清明归并子，只除行乐总休侵。
南闹市口小寓
作者：林旭
朝代：清

二月长安键户眠，几多情绪放还牵。宁知车马喧喧度，只听风光晼晼迁。白发四娘闲自得，朱笼百舌巧谁怜。夭桃秾李皆同院，寂寞无言伴枉然。
即景作
作者：林旭
朝代：清

日光欲下却徘徊，雪意成阴总不开。已是寂寥当腊尽，好教点缀待春回。流连岁事谁拼酒，料理诗怀及看梅。相聚差无流寓感，肯为觅句费清才。
即目与拔可
作者：林旭
朝代：清

墙阴地下潴春潦，便被儿童唤作池。微雨复来时点缀，好风肯至亦涟漪。白鹅绿鸭容相就，蚯蚓虾蟆圣早知。江海自方吾与子，看渠泛泛得多时。
又赠七绝一首
作者：林旭
朝代：清

雅量如君信有馀，论诗那得涉阶除。少年同学多文藻，若说沈思总不如。
友人送末利栽之谓不活矣近渐有萌牙祝之
作者：林旭
朝代：清

包寄逾淮及始春，骚肤摇本敢云频。也逢夏至为生日，若说南强太愧人。水阁醉魂惊扇重，街棚茶话斗球新。旧游乡事皆难得，慰我无言或有神。
叔峤印伯居伏魔寺数往访之
作者：林旭
朝代：清

窗外丁香玉雪色，窗下两生坐太息。可怜太息空为尔，舍人县令官秩卑。朝出空遮御史车，莫归还草相公书。宗庙神灵三百春，即今将相未无人。言战言守言迁都，三十六策他则无。深宫追念前朝痛，根本关中敢轻动。掷鼠忌器空迟疑，喂虎割肉有尽时。书生不自有科第，能为家国作么计。东家翰林尽室避，犹闻慷慨排合议。
叙舟中往复诗高堰作
作者：林旭
朝代：清

劳者之歌事必传，天下今无征投篇。飞轮绝辔不到处，诗家物色天予全。浅娱居士今少年，摴蒲屡负宵无眠。吾投以机俄汩汩，有如群鲋涌井泉。顷刻百篇皆手写，夸诧儿女呼为仙。古云为诗亦为政，主人脱袜晴窗偏。篇成波澜湖水阔，纵观未已生云烟。李子钝学谅如我，蹇涩不出亦可怜。晓闻伐鼓声渊渊，有日无风夜不前。岸上指挥逢豪首，疑是博士江村船。
叩冯庵门就睡矣诵一律使予书之和作
作者：林旭
朝代：清

诗翁不慕酒中仙，贪把深杯取易眠。灯下杜鹃对骄绝，碗中荈叶饮泠然。是他魔著难成梦，愧我墙窥但及肩。说似诚斋吾亦允，心头约略识清妍。
同琴南拔可稚辛至云栖寺题名而去
作者：林旭
朝代：清

江路山光百转新，灵关云木倏相亲。全收雄突归深窈，不露庄严自淑真。修翠含阴留宿润，杂花浮水散幽春。谁知未是逃名处，尚有庭前泚笔人。
同陈清湘饮唐沽酒楼
作者：林旭
朝代：清

幰幰船行烟尚屯，萧萧旗响水争喧。吴儿涕泣君休笑，忍见邢贞入国门。杜陵家室吾方问，通德乡门子自昌。逆旅匆匆聊命酒，相逢莫道马宾王。
同陈清湘饮唐沽酒楼·其一
作者：林旭
朝代：清

幰幰船行烟尚屯，萧萧旗响水争喧。吴儿涕泣君休笑，忍见邢贞入国门。
同陈清湘饮唐沽酒楼·其二
作者：林旭
朝代：清

杜陵家室吾方问，通德乡门子自昌。逆旅匆匆聊命酒，相逢莫道马宾王。
呈太夷丈
作者：林旭
朝代：清

闻命书思既竭才，池亭起早独裴回。寒生晓梦知方雨，雷转秋阴喜渐开。救伪未妨行督责，乘时自合仗雄材。先生平日吾师事，试问如何区画来。
呈黄太守国成
作者：林旭
朝代：清

戴义全家未敢諠，十年事往尚烦言。同舟有剑伤孤按，入井无绳赖手援。当日一舟推直道，古人驷马望公门。心知邂逅非容易，恐是先灵诱幼孙。
和两先生讽早睡之作
作者：林旭
朝代：清

诗横胸际眠如魇，月近床前警若神。真怕打门租未了，颇嫌闭户相能贫。微吟渐有飞虫和，别室难将鹤怨伸。敢外先生求印可，尚从新得诱逡巡。
和人观张园车马
作者：林旭
朝代：清

春去初添车马狂，幔缨御者意扬扬。看街楼阁人垂手，过眼云烟鉴眩光。趯趯散眠芳草地，盈盈归去牡丹坊。难知此日园林价，莫转诗人锦绣肠。
和冯庵
作者：林旭
朝代：清

踞觚寂寂先生老，啮指由来巧有馀。能作千门万户者，不妨堂上拜公输。
和冯庵三月水仙花
作者：林旭
朝代：清

荒荒春色钟冬卉，皣皣迟开得后残。并世不知桃李闹，深居犹畏雪霜寒。琴高变化愁将去，神女迁延愿久看。书幌因依瓦盆养，不阶尺土岂为难。
和冯庵十五日晏起涛园叩门之作
作者：林旭
朝代：清

夙兴弟子原当尔，高卧先生也谓迟。只似侯王惩倍约，那从传记觅嘲师。朝阳可吸功难学，夜梦能清神不疲。摩眼作诗馀整暇，故应窃笑舍中儿。
和友人韵
作者：林旭
朝代：清

锦车使者归来晚，雾阁云窗又起家。楚岫梦回洵美矣，汉宫望久讵非邪。君王自失河南地，颜色能骄西海花。生不逢时尚倾国，也将续命托琵琶。
和外舅剪花之作
作者：林旭
朝代：清

长吏风流初著手，诗人欣赏两操心。剔搜一叶教无隐，蒙密逾宵禁更侵。西子贵时愁傅粉，丽姬嫁后悔沾襟。时来得意还如此，那记墙根草露深。
喜赠拔可
作者：林旭
朝代：清

昆弋名辈今已稀，秦腔三十年来尚。高弦急板声犹悲，吹律微畏北风？。空舲老人侯生曲，颇详叙述知泛旺。南人新贵五月仙，北人自喜天明亮。嗟予快耳实非知，止似文章爱奔放。荒城作客乐官拙，有耳甘聋目甘䁁。舍中无事弦索鸣，堂上伊忧谁最强。异哉李子尔何才，独坐乌乌能揣状。天生长颈必有谓，日日羁禽转哀吭。自言师法极矜夸，似恃乡愚恣欺诳。摇头顿足了不惭，听者颇亦嗤其妄。我思此意正堪伤，寂寂谁能且复狂。善书殿体必贵人，行看飞去九天上。不愁持笏作参军，刺史帘前事吟唱。
喜赠拔可
作者：林旭
朝代：清
体裁：古风

昆弋名辈今已稀，秦腔三十年来尚。高弦急板声犹悲，吹律微畏北风�。空舲老人侯生曲，颇详叙述知泛旺。南人新贵五月仙，北人自喜天明亮。嗟予快耳实非知，止似文章爱奔放。荒城作客乐官拙，有耳甘聋目甘䁁。舍中无事弦索鸣，堂上伊忧谁最强。异哉李子尔何才，独坐乌乌能揣状。天生长颈必有谓，日日羁禽转哀吭。自言师法极矜夸，似恃乡愚恣欺诳。摇头顿足了不惭，听者颇亦嗤其妄。我思此意正堪伤，寂寂谁能且复狂。善书殿体必贵人，行看飞去九天上。不愁持笏作参军，刺史帘前事吟唱。
四月雨
作者：林旭
朝代：清

日出浣衣雨复下，天公不愁灶婢骂。勃姑将妇来觑人，持竿驱之了不怕。雨晴于我何所分，亦爱窗间有夕曛。下笔时时成一笑，雕虫应不与斯文。江南雨熟梅初黄，淮北雨冷川涨长。人言日发二三尺，盐船衔尾还两塘。故园大水年年汹，昔日儿童那知恐。夜半官河浸入庭，起抱花盆垫书笼。
四月雨·其一
作者：林旭
朝代：清

日出浣衣雨复下，天公不愁灶婢骂。勃姑将妇来觑人，持竿驱之了不怕。雨晴于我何所分，亦爱窗间有夕曛。下笔时时成一笑，雕虫应不与斯文。
四月雨·其二
作者：林旭
朝代：清

江南雨熟梅初黄，淮北雨冷川涨长。人言日发二三尺，盐船衔尾还两塘。故园大水年年汹，昔日儿童那知恐。夜半官河浸入庭，起抱花盆垫书笼。
坐月与归试二君
作者：林旭
朝代：清

闇坐无灯思一静，暑生得月意成凉。垂帘教作窥人态，闭户因嫌隔壁光。欲下沈吟如顾影，送归微叹想回肠。行人明夕江头望，照我迟迟尚念乡。
堂子巷郑七丈宅小楼
作者：林旭
朝代：清

东山暮霭堆沈墨，西崦残霞画赭黄。并入小池两边色，分明图画画难详。
墙下金丝蝴蝶一本冯庵移理之开花予为赋诗
作者：林旭
朝代：清

初看默默随春绿，肯顾无人开始知。桃叶前生犹可辨，雄蜂无偶亦相思。由来评色惟推淡，一日承恩不怨迟。头白老人欣对汝，闲庭荫暍伴思诗。
外舅哀馀皇诗题后
作者：林旭
朝代：清

七日动心惊帝醉，百年被发卜人为。静观始验过庭语，尽瘁空追筹笔诗。易佃菑畬看灭裂，经行蓝荜付隤摧。分明家国千行泪，词赋江关漫道悲。
太夷丈属和其移居诗逾岁乃呈一绝
作者：林旭
朝代：清

窗前种树经年活，舍后栽花近水便。占著清溪如谷口，百般忙里作神仙。
奉酬彦修
作者：林旭
朝代：清

神龙不见飞腾迹，健力有如作诗客。郑郎学古穷攀追，挥斥阳阿谢为役。夷陵作客足诗情，春来应折游山屐。嗟予逐队走红尘，天涯忽觉吟身只。把玩君诗欣叹兼，多谢深情慰迢隔。
宜昌城南有汉景帝庙
作者：林旭
朝代：清
体裁：古风

城南汉景祠，郁郁依大栗。婆娑舞巴童，迎神激清瑟。普土皆王臣，瘴狭犹荐苾。惟王禘其祖，礼先所自出。郡国奉禋祀，我疑章武日。孔明礼乐材，斟酌得疏密。儒生许孟辈，会议想奋笔。惜哉无史官，宪章坐散逸。罘罳此仅存，取證谅难必。
宜昌城南有汉景帝庙
作者：林旭
朝代：清

城南汉景祠，郁郁依大栗。婆娑舞巴童，迎神激清瑟。普土皆王臣，瘴陕犹荐苾。惟王禘其祖，礼先所自出。郡国奉禋祀，我疑章武日。孔明礼乐材，斟酌得疏密。儒生许孟辈，会议想奋笔。惜哉无史官，宪章坐散逸。罘罳此仅存，取證谅难必。
客有询幼莲师世兄者书忆
作者：林旭
朝代：清

重闱色样若亲身，别日麻衣感尚新。问说今年当娶妇，师门归去见成人。
宿张侯府幼莲师在殡
作者：林旭
朝代：清

巡视空堂阅月移，依稀曾是别师时。半年行役思心切，一恸空来侍疾迟。绝学千金成岂见，人生三釜洎犹悲。但凭雨夜彭城感，试为探寻满箧诗。
寄内
作者：林旭
朝代：清

晓色惊看月满窗，池廊雨歇水淙淙。酒醒作痛何情绪，梦见吴淞十里江。六月长安无一事，借人庭馆看西山。鹿车是处堪同挽，留滞何因却未还。
寄内·其一
作者：林旭
朝代：清

晓色惊看月满窗，池廊雨歇水淙淙。酒醒作痛何情绪，梦见吴淞十里江。
寄内·其二
作者：林旭
朝代：清

六月长安无一事，借人庭馆看西山。鹿车是处堪同挽，留滞何因却未还。
寄陈仲奋
作者：林旭
朝代：清

谋身或未能，辄有当世意。夫子悯其狂，登高共一慨。山河犹吾土，胡为视若异。珠玉久不生，凄怆少辉媚。呜呼谁始然，已矣非人事。吾党二三子，望古期一至。卓哉岂不贤，行处人或避。群阴方剥阳，山高不绝地。政使随俗耳，谁得谓非智。烦君但一计，何以安吾睡。
寄陈仲奋·其一
作者：林旭
朝代：清

谋身或未能，辄有当世意。夫子悯其狂，登高共一慨。山河犹吾土，胡为视若异。珠玉久不生，凄怆少辉媚。呜呼谁始然，已矣非人事。
寄陈仲奋·其二
作者：林旭
朝代：清

吾党二三子，望古期一至。卓哉岂不贤，行处人或避。群阴方剥阳，山高不绝地。政使随俗耳，谁得谓非智。烦君但一计，何以安吾睡。
寄题宜昌姜孝岩涛园外舅所作亭子
作者：林旭
朝代：清

梦见孝岩萝树青，偃松闻已化龙形。宜州今日添新语，一郡游人上沈亭。
将去大通久雨始晴治诗就毕
作者：林旭
朝代：清

一春不恨不曾晴，晴去荒洲作么生。今日肯晴宁有意，可知天也速人行。诗无数首那言删，吟到三年岂便安。早日何曾知句法，旁人谓不费心肝。君看象教但涂金，法教谁知个里深。我为世尊还白净，何方能免一尘侵。
将去大通久雨始晴治诗就毕·其一
作者：林旭
朝代：清

一春不恨不曾晴，晴去荒洲作么生。今日肯晴宁有意，可知天也速人行。
将去大通久雨始晴治诗就毕·其三
作者：林旭
朝代：清

君看象教但涂金，法教谁知个里深。我为世尊还白净，何方能免一尘侵。
将去大通久雨始晴治诗就毕·其二
作者：林旭
朝代：清

诗无数首那言删，吟到三年岂便安。早日何曾知句法，旁人谓不费心肝。
张园同旭庄四丈
作者：林旭
朝代：清

树影鞭丝一眴中，如何行乐绝匆匆。少年为客思还勌，举国从人懒独雄。隔座婵娟怜好月，回车駊騀梦凉风。平生看竹饶其赏，剩愧题诗总未工。
张园呈石遗即效其体
作者：林旭
朝代：清

深篁傍水摇蛛网，三两拒霜照眼明。穷巷幽姿端可比，秋风斜日若为情。残荷前日看犹在，远客临行思自生。且欲留诗当报礼，仁人一序敌连城。
张园梅花
作者：林旭
朝代：清

张家园里数株梅，岁岁相逢总盛开。花上盈盈歌一阕，风前艳艳酒千杯。方波照影知谁见，斜日攀条却独来。眼底风光浑不是，一回思念一回灰。
往岁郑太夷丈居江南督幕赋枇杷诗绝爱之顷来大通督销局所见殊夥欲去乃题此
作者：林旭
朝代：清
体裁：诗

荒洲风物见枇杷，青实茸茸指有加。欲傍小轩题晚翠，已成昨日忆天涯。
得三叔父书
作者：林旭
朝代：清

叔父归乡里，我心日悠悠。昨者寄书至，惟其疾之忧。跪读三四遍，涕下不能收。出门已三载，倦翮乐暂休。诸弟肯读书，但苦饥肠㵞。选官缘资格，争席伤蛙？。还如稻梁雁，因风俟九秋。衣食非粗足，安作马少游。吾党二三子，进取力所勠。书问久不具，爱我犹怨？。怀哉刘牢之，少孤实命犹。扶将偕我母，门户枝相樛。读书成后进，云路视何？。操心病咳血，新来可瘉不。吾师杨夫子，好学罕匹俦。汉书写百过，记诵如水流。穷经志不堕，皓首谁见酬。小夫拥皋比，妄用相踶鳅。近来乡校议，恍若寐而䎿。原惟循循意，欲见皆何繇。南斋千竿竹，风来声飕飕。上有百好鸟，终日鸣啾啾。去年防火道，斩伐若去仇。好鸟四飞去，巡视安所投。向来怜惜之，闻此心内抽。今年新笋长，庶几复有鸠。因声问此君，岁寒盟可求。
得三叔父书
作者：林旭
朝代：清
体裁：古风

叔父归乡里，我心日悠悠。昨者寄书至，惟其疾之忧。跪读三四遍，涕下不能收。出门已三载，倦翮乐暂休。诸弟肯读书，但苦饥肠㵞。选官缘资格，争席伤蛙�。还如稻梁雁，因风俟九秋。衣食非粗足，安作马少游。吾党二三子，进取力所勠。书问久不具，爱我犹怨�。怀哉刘牢之，少孤实命犹。扶将偕我母，门户枝相樛。读书成后进，云路视何�。操心病咳血，新来可瘉不。吾师杨夫子，好学罕匹俦。汉书写百过，记诵如水流。穷经志不堕，皓首谁见酬。小夫拥皋比，妄用相踶鰌。近来乡校议，恍若寐而䎿。原惟循循意，欲见皆何繇。南斋千竿竹，风来声飕飕。上有百好鸟，终日鸣啾啾。去年防火道，斩伐若去仇。好鸟四飞去，巡视安所投。向来怜惜之，闻此心内抽。今年新笋长，庶几复有鸠。因声问此君，岁寒盟可求。
怀仲奋
作者：林旭
朝代：清

平生少交友，仲奋实和唱。久别虽无书，夙意知不忘。近闻废蒙楚，能复轻悼丧。一年作客三四归，日暮高堂正尔望。好学深思世所希，早白已作星星样。年来万事况违心，难从问讯知何状。故山雨湿梅子熟，忆否同看三峡涨。昏因洽比得相从，年家君是丈人行。岂惟共学事文句，更期适道正蕲向。始君默默尚自谦，感我殷殷不多让。深于训诂作词章，孙孔本朝相颉颃。箧中纂述今当成，只恐恶怀多废放。怀君作诗不寄君，君见诗时憎怆悢。
感事
作者：林旭
朝代：清

昔人治国戒察察，黈纩塞耳冕前旒。聪明蔽远不蔽近，肘腋往往藏奸谋。水清无鱼信所鉴，网漏吞舟亦可忧。贤人君子常不悟，一朝负败为身尤。
感秋
作者：林旭
朝代：清

清晨负手行，蟋蟀鸣我门。因知秋气厉，感此流年悲。病夫日掩户，一月不窥园。颇闻梧桐树，飘叶聚其根。岁寒皆黄落，而汝胡为先。我将种长松，不与时推迁。小庭数盆花，青青亦堪怜。但觉凄清意，莫向西风前。
戊戌元日江亭即事
作者：林旭
朝代：清

倚阑云起乱鸦呼，黯黯西山望未无。乍入闇虚惟夕景，还连风色落平芜。主忧避殿当元日，臣职操兵见啬夫。如我闲官神所笑，何祥欲问自疑迂。
所居往高昌庙路上作
作者：林旭
朝代：清

坡陀回伏车轮侧，田水清深树色蓝。忽忆天津二月道，说他风景似江南。
所居草树特盛
作者：林旭
朝代：清

寄居嘉荫托清圆，商略无妨过夏天。日出先明千叶露，雨馀尽绿四围烟。山中只异辚辚坌，鼻际常闻栩栩鲜。也比城南老居士，闭门抱瓮乐真全。
拔可将以三月归闽赠之
作者：林旭
朝代：清

李子少于我，其才殊清美。云何遭天酷，心事如暮齿。嗟我亦鲜民，羡子乃有恃。子言忧实深，门户方子倚。有妹需择郎，有弟仅断奶。全家待衣食，远道谋甘旨。孤生怆闻此，不如子多矣。作客得所依，万事如家里。所欠体俱弱，长者忧弗喜。子有晨昏事，归路见桃李。得归归亦悲，我诚不如子。哀情展复收，惟学语可纪。自我始见子，回顾已千里。天子苟有馀，学问宁无底。昔我有所为，微睨不谓尔。子实工为文，彬戫世莫比。又复善书翰，得第即太史。天下艺固多，安用穷人技。我时喻其意，渐渐道之迩。翩反颇多姿，幡然忽自改。年辈但相若，下文曾不耻。自叹日皇皇，与子共愤悱。江西与西昆，分别知避取。古人虽去遥，发箧一一在。吾乡今陈郑，有作亦模楷。当思膏与根，韩公岂妄耳。自得乃变化，万象奔俶诡。字句得失间，固可助壤累。我言日渐狂，子色常甚韪。即今所有者，如林见蓓蕾。吁吾忧道孤，赖子能不怠。作诗述区区，惟以永相矢。如或传示人，嘻啧必棼起。高识幸不摇，陋体任成痏。子如谓我非，焚灰掷流水。
拔可束装再赠之
作者：林旭
朝代：清

晴天自起行人意，小疾偏逢寒食时。直想见期先一快，犹存别色得无痴。归宁堂上多君庆，致媵装中有我诗。为问词人王又点，暂时觌面窃相思。
拔可言某寺有鹤又有腊梅荒城得此足珍也
作者：林旭
朝代：清

寒洲春至还归去，只供僧房岁晚天。一树婆娑原不醉，三更独自恐无眠。
携诗视石遗出门为风吹去属有所思竟勿觉也
作者：林旭
朝代：清

运乖只恐沟渠污，思至须防坑谷伤。缘汝痴呆却无益，不教建鼓觅逋亡。
效太夷丈
作者：林旭
朝代：清

松生依涧谷，上为干霄枝。摇落尚不与，繁华岂尝知。
新济轮船逢绩九丈和予宿侯府诗感其辞犹哀更答之
作者：林旭
朝代：清

先生白发不鬖鬖，心绪千头老弗戡。失第尚羞行卷谒，无官终被小儿惭。天涯旅食惟身赖，海上相逢各泪含。我是哭师君悼友，此情可许别人谙。
无题
作者：林旭
朝代：清

海上今年二月寒，出门何地有花看。思先清晓车轮转，意共黄昏烛本阑。世界愁风复愁雨，肝脾为苦亦为酸。东邻巧笑频相讶，倚柱哀吟故未宽。
日本绵笺制画殊有古意
作者：林旭
朝代：清

捣绵为质茧为肤，小景精工俗制无。春浅桃花轻著粉，江寒凫影婉将雏。法传撮？书原好，字盛迦卢用自殊。玩好故知能弱国，从人画革亦区区。
日本绵笺制画殊有古意
作者：林旭
朝代：清
体裁：七言律诗

捣绵为质茧为肤，小景精工俗制无。春浅桃花轻著粉，江寒凫影婉将雏。法传撮�书原好，字盛迦卢用自殊。玩好故知能弱国，从人画革亦区区。
旭庄四丈公事往汉口有诗留别
作者：林旭
朝代：清

莫遣吟诗鼻易酸，客怀好逐看江宽。居人犹觉心情恶，六月西风雨作寒。晴川虚阁记峥嵘，未忘将军醉客情。略述前游发长叹，应知芳草绕阶生。月湖荷花千顷生，摧残人岂是无情。凭君为勘今年状，他日还书寄一声。
旭庄四丈公事往汉口有诗留别·其一
作者：林旭
朝代：清

莫遣吟诗鼻易酸，客怀好逐看江宽。居人犹觉心情恶，六月西风雨作寒。
旭庄四丈公事往汉口有诗留别·其三
作者：林旭
朝代：清

月湖荷花千顷生，摧残人岂是无情。凭君为勘今年状，他日还书寄一声。
旭庄四丈公事往汉口有诗留别·其二
作者：林旭
朝代：清

晴川虚阁记峥嵘，未忘将军醉客情。略述前游发长叹，应知芳草绕阶生。
是日寒甚
作者：林旭
朝代：清

中庭滴沥雨交并，虚室来风色更瑩。却忆谁家楼上好，稍晴要看玉峥嵘。鼻涕知寒拭更流，团蒲曲几道相谋。虽从羔酒求风味，空废持螯数日游。
是日寒甚·其一
作者：林旭
朝代：清

中庭滴沥雨交并，虚室来风色更瑩。却忆谁家楼上好，稍晴要看玉峥嵘。
是日寒甚·其一
作者：林旭
朝代：清
体裁：七言绝句

中庭滴沥雨交并，虚室来风色更莹。却忆谁家楼上好，稍晴要看玉峥嵘。
是日寒甚·其二
作者：林旭
朝代：清

鼻涕知寒拭更流，团蒲曲几道相谋。虽从羔酒求风味，空废持螯数日游。
暑夜泛姜溪诗
作者：林旭
朝代：清

清溪十里几多盘，收束将穷却放宽。山要拦人拦不住，侧身让过乞人看。击汰声齐力未孱，扁舟催进几湾湾。我们冠者偕童子，只有崧师束手闲。大家莫把桃源说，那有仙源到两回。昨日好山撑不近，明宵须换小船来。桥柱孤栽细石平，相将上去卧纵横。不防山贼防洋鬼，犬吠儿啼锣乱鸣。本来沙路有人行，溪水长干江水平。过去中元游十日，中秋毛水月空明。
暑夜泛姜溪诗·其一
作者：林旭
朝代：清

清溪十里几多盘，收束将穷却放宽。山要拦人拦不住，侧身让过乞人看。
暑夜泛姜溪诗·其三
作者：林旭
朝代：清

大家莫把桃源说，那有仙源到两回。昨日好山撑不近，明宵须换小船来。
暑夜泛姜溪诗·其二
作者：林旭
朝代：清

击汰声齐力未孱，扁舟催进几湾湾。我们冠者偕童子，只有崧师束手闲。
暑夜泛姜溪诗·其五
作者：林旭
朝代：清

本来沙路有人行，溪水长干江水平。过去中元游十日，中秋毛水月空明。
暑夜泛姜溪诗·其四
作者：林旭
朝代：清

桥柱孤栽细石平，相将上去卧纵横。不防山贼防洋鬼，犬吠儿啼锣乱鸣。
柳屏在宁波度其必过此得书已归太仓矣因寄
作者：林旭
朝代：清

随俗蹉跎会面违，坐才奔走寄声稀。徒劳设伏遮归路，不觉平明敌溃围。加减多君问短长，闲人心力倦论量。要知县巷胭脂色，便是江南时世妆。
柳屏在宁波度其必过此得书已归太仓矣因寄·其二
作者：林旭
朝代：清

加减多君问短长，闲人心力倦论量。要知县巷胭脂色，便是江南时世妆。
柳屏问刻诗
作者：林旭
朝代：清

自怜蚓语与蝉嘶，百首烦人为整齐。不畏仙官来摄取，夜深疑有树精啼。清风明月无穷物，临水登山自得之。万里更堪经九折，王良独有辔如丝。
柳屏问刻诗·其一
作者：林旭
朝代：清

自怜蚓语与蝉嘶，百首烦人为整齐。不畏仙官来摄取，夜深疑有树精啼。
柳屏问刻诗·其二
作者：林旭
朝代：清

清风明月无穷物，临水登山自得之。万里更堪经九折，王良独有辔如丝。
正阳关孔子庙诗
作者：林旭
朝代：清

城头簌簌风沙鸣，城边日淡连庙甍。红砖黄瓦制可识，闻人称谓殊莫明。宫墙大署微堕剥，肃然蘸拜门棂星。异哉州县王命祀，区区有此疑非经。党庠遂序必有奉，按诸古制良可行。或云盗者构，此说非无徵。盗亦有道颇附会，棼云教令多经营。包遏地险拥盐利，周遭楼橹终朝成。往往伪迹未铲尽，因知喜乱缘民情。盗也尝为士，士习袭狰狞。诗书所不泽，十逢九可憎。至人坚白犹不享，由矛求剑宁无灵。官军虽至莫敢废，巡检主祀无登鉼。南城骈阗礼天主，老胡传教像悬膺。榻房旧寺近修复，梵呗经过时可听。徘徊庙下何寂寞，鼯鼠飞殿草生庭。通都大邑岂异此，啐酒礼毕门长扃。差免园蔬与马厩，博士寒冻无薪烝。我思圣德如天地，南郊有事享惟精。诚当俎豆戒烦数，何须祠宇论废兴。饮食必祭意固厚，朝夕而奉礼反轻。在人未坠苟有恃，日月奚与爝火争。世士矫诬百可笑，拜跽但知利与名。固宜志士慷慨起，引臂疾呼寐者醒。去年海内兴学会，推原讲习为膺惩。纪年上溯孔子卒，见者适适疑且惊。过之而反中乃得，不见支屋木引绳。归来伸纸书此意，明朝不复事荒乘。
沪寓即事
作者：林旭
朝代：清

隔浦车尘涨暮天，虹边门巷渐含烟。独谣负手谁能喻，百计安心或未贤。王粲忧来空假日，嗣宗醉后只酣眠。河流树色宁知我，眼底怜渠尽意妍。
河柳
作者：林旭
朝代：清

复艚水落自潺湲，河柳青黄尚可攀。圆月欲升先绚彩，莫烟回带稍留殷。玲珑疑有楼台出，寂漠惟看鸦雀还。摇落物情但如此，飘飘客子岂能闲。
洋泾桥与太夷丈对月
作者：林旭
朝代：清

河干风月足情文，暂获相从清赏分。夹岸人多俱有役，当楼曲好与谁闻。伤春日往心犹在，兴利时迂议尚纷。不遣诗人忧世事，还能回眼醉红裙。
洪泽湖遇风
作者：林旭
朝代：清

清晨过龟山，水势凌日盛。突兀淮渎祠，空影浮相映。我思无支祈，何得窃权柄。古后逭其诛，后世及以政。夏鼎民可知，鲁囚吾不敬。廿里老子山，私念未及竟。大风翻然起，天水势一迸。长桅势忽倾，连舫声相并。有力皆上掀，无雷欲下轰。南辕折不回，退鹢旋复迎。众喊张臂持，万沤陷胸迸。竭力乃抛锚，遇浪如碰钉。鼓轮就浅濑，牵绳依幽屏。船身顿而蹶，蟆腹号以膨。激石居未安，得雨势益横。家人吐狼藉，水鸟飞觇矎。我心知其故，且卧待起定。召寇固有因，论理亦太横。欹枕久不宁，搴帷若有侦。何物类狝猴，跳踉赤臂胫。大笑至口耳，其语乃可听。轻薄神所羞，冯暴尔何轻。但遣稽程期，未至忧性命。寓老启方幼，威福惟予正。庚辰与童律，不用且久病。世人不悟此，辄思与我竞。大鹏犯天盖，长鲸搅海镜。以予较之彼，犹自羞陷阱。迁贸诩器利，矜盈谓气劲。一败遂为羞，大福至不更。无乃过棼云，制身宜自订。言毕忽无睹，风息梦亦醒。
海西庵东偏小院梁伯烈榜曰藏山伯烈二年不归矣
作者：林旭
朝代：清

端坐能穷万物妍，江波日日看洄旋。信知丈室维摩诘，得傍瓜庐焦孝然。贤守早亡唯远客，山僧深闭自安眠。枇杷千树真过我，来值繁霜十月天。
清口舟中
作者：林旭
朝代：清

晴日张帆意自新，雨中牵埭力犹辛。垂杨不断怀终古，白鸟相烦谢有神。土垄时逢烧甓地，客嘲真作嗅烟人。腾腾枉自超江海，未识风轮胜火轮。
灵泽夫人庙
作者：林旭
朝代：清

故国何人举奉匜，竹竿从此钓于淇。韦昭吴史应书卒，不见春秋宋伯姬。
狱中示复生
作者：林旭
朝代：清

青蒲饮泣知何补，慷慨难酬国士恩。欲为君歌千里章，本初健者莫轻言。
甲午春闱报罢路过武昌为郑叔昭内兄题芙蕖箑面
作者：林旭
朝代：清

羞将涂抹侪凡艳，自有芬芳入妙文。心绪即今渐摇落，秋江无那又逢君。
申前意呈石遗
作者：林旭
朝代：清

流水游龙去等闲，同车惠我待君还。王官行李愁奔命，胡妇燕支笑破颜。宿雨反风寒作雪，高楼含雾远如山。纵然沾醉忧能入，不及逃虚日掩关。
申报送至冯庵相次成诗
作者：林旭
朝代：清

邸钞不仕元堪断，申报无文那足看。要见诗翁作诗手，风吹春水遣相干。
留别冯庵
作者：林旭
朝代：清

四海舟车正大通，东西爰止总相逢。三年得侍看成易，一别方追忆可重。求道钻攻资苦语，治诗挢引美神功。古砖如石心如玉，持奉犹嫌比不同。
留别南堤
作者：林旭
朝代：清

频来树下得闲行，临去何辞粘滞名。水面风摇金一片，日光柳色晚天晴。
病起漫书·其一
作者：林旭
朝代：清

耳目与口鼻，不思何录录。苟能得其养，心亦即快足。四者彼何知，惟心实有欲。所以养心者，必先此四族。愚奢厚自奉，反以滋垢黩。一鸟能遗音，岂必奏丝竹。一花可慰眼，岂必陈绮縠。诵诗味芬芳，闻香气清淑。领略信靡穷，我亦能我慉。
病起漫书·其二
作者：林旭
朝代：清

病后关门趣自深，天明即起似游禽。食单寂寞添乡思，诗句颓唐趁倦襟。检点旧书看复放，商量佳客遣相寻。更欣秋月光辉足，不惜窥窗夜夜临。
直夜
作者：林旭
朝代：清

凤城六月微凉夜，省宿无眠思欲弹。月转觚棱成曙色，风摇烛影作清寒。依违难述平生好，寂寞差欣咎眚宽。身锁千门心万里，清辉为照倚阑干。
相知行
作者：林旭
朝代：清

相如昔日家成都，四壁独具长物无。若非文君夜奔往，聘钱难借何论逋。郁林女儿生照井，青州公子识光景。明珠百斛不与宝，更退翾风作房老。书生穷薄不足道，化为鶗鴂啼芳草。黄金在手失娉婷，人生几见多财好。乐莫乐兮新相知，将新比故犹有疑。佳人一去岂再得，只有延年语可悲。
石榴请冯庵作诗
作者：林旭
朝代：清

材官家里开能艳，书客瓶中供有常。怕热却成相对恼，过冬尚逮去年尝。寻思仙洞儿时句，狂想涂山旧日妆。敢乞先生为下笔，红裙白发看谁强。小盎明灯掩映姿，浅娱斋里日长时。天生正色庄难笑，人道无情蹙自知。毒口只凭呼俗女，禅心原不恼毗离。诗家遇物须偿债，谁遣折花便折枝。
石榴请冯庵作诗·其一
作者：林旭
朝代：清

材官家里开能艳，书客瓶中供有常。怕热却成相对恼，过冬尚逮去年尝。寻思仙洞儿时句，狂想涂山旧日妆。敢乞先生为下笔，红裙白发看谁强。
石榴请冯庵作诗·其二
作者：林旭
朝代：清

小盎明灯掩映姿，浅娱斋里日长时。天生正色庄难笑，人道无情蹙自知。毒口只凭呼俗女，禅心原不恼毗离。诗家遇物须偿债，谁遣折花便折枝。
礼莲池大师塔
作者：林旭
朝代：清

天外飞禽逐磬音，石坛幡影见深深。诗人宿具开山手，世难旋移卜隐心。老树刺天青自直，空潭留日绿还沈。有情多是栖栖者，初地微茫岂易寻。
福州寄内
作者：林旭
朝代：清

人海投身未作谋，多君送我思何周。江干灯火残宵月，客里林园临别游。携手何当歌有道，客居聊得顾无忧。入关志气无能励，望远凭高莫自愁。
窗前细竹
作者：林旭
朝代：清

相遇惟期共岁寒，雨风也获一窠安。觉来便有凌云思，莫作娟娟墙角看。稻芒差小兰芽大，细数频来亦有情。一样风吹兼雨洗，只馀坠箨不闻声。吾庐得地亦非宽，岁计常添一百竿。早识爱缘多絓触，不应儿日事摧残。
窗前细竹·其一
作者：林旭
朝代：清

相遇惟期共岁寒，雨风也获一窠安。觉来便有凌云思，莫作娟娟墙角看。
窗前细竹·其三
作者：林旭
朝代：清

吾庐得地亦非宽，岁计常添一百竿。早识爱缘多絓触，不应儿日事摧残。
窗前细竹·其二
作者：林旭
朝代：清

稻芒差小兰芽大，细数频来亦有情。一样风吹兼雨洗，只馀坠箨不闻声。
答幼遐前辈示词
作者：林旭
朝代：清

邂逅真非常乐论，陂边鸥鹭怪纷繁。看山留目依吾土，书笏回思入小言。雨急莫催愁日晚，花清自照忘杯浑。龙沙请念凭何物，政要先生秀句存。
索桂花家人不与
作者：林旭
朝代：清

诚斋诗句要商量，尽道春花艳未强。谁识维摩病居士，不应闻取木樨香。瓶里花空意自存，节庵惩毖手书烦。谁人怜我双眸倦，推出天边白玉盆。
索桂花家人不与·其一
作者：林旭
朝代：清

诚斋诗句要商量，尽道春花艳未强。谁识维摩病居士，不应闻取木樨香。
索桂花家人不与·其二
作者：林旭
朝代：清

瓶里花空意自存，节庵惩毖手书烦。谁人怜我双眸倦，推出天边白玉盆。
约游西山会文学士宅闻和议成学士愤甚余辈亦罢去
作者：林旭
朝代：清

都言踏破西山石，我望西山势不行。争怪忧时文学士，但看烟翠亦何情。
绝句三首
作者：林旭
朝代：清

深藏歌舞翠帘垂，耳熟风柔遣得知。不望一斑疏处见，堤防捉去罚吟诗。总被春归愁勿聊，对他春鸟厌哓哓。情知吉语来何暮，除为填成万里桥。大谢风流举世传，胡床素髻坐翛然。看渠婉婉名驹子，已觉骎骎老辈前。
绝句三首·其一
作者：林旭
朝代：清

深藏歌舞翠帘垂，耳熟风柔遣得知。不望一斑疏处见，堤防捉去罚吟诗。
绝句三首·其三
作者：林旭
朝代：清

大谢风流举世传，胡床素髻坐翛然。看渠婉婉名驹子，已觉骎骎老辈前。
绝句三首·其二
作者：林旭
朝代：清

总被春归愁勿聊，对他春鸟厌哓哓。情知吉语来何暮，除为填成万里桥。
绝句三首柳屏在宁波度其必过此得书已归太仓矣因寄·其一
作者：林旭
朝代：清
体裁：七言绝句

随俗蹉跎会面违，坐才奔走寄声稀。徒劳设伏遮归路，不觉平明敌溃围。
腊梅
作者：林旭
朝代：清

雪压黄茅淮水浑，废诗一月寂关门。明窗小盎谁分饷，初续江南断后魂。
自穿虹滨步归王家库书所见
作者：林旭
朝代：清

归路幢灯火始然，长街过雨步轻便。本来高柳黄尘地，误入桃花薄暝天。鸣镝场开承浅草，留犁酒绕滴清泉。兽旗飘飐知何世，辟地还从受一廛。
舟中读诚斋诗
作者：林旭
朝代：清

装中一卷荆溪诗，拂拭船窗得暂披。不道霞光侵漆几，忽看赤鲤出清池。
舟行一首
作者：林旭
朝代：清

射阳天影接樊梁，湖水交流自一乡。蒲长坡陀难辨岸，舟行深？但间香。眉痕窥户江南绿，雨意斜空树外黄。眩卧海风吹忽警，似缘好景不能忘。
舟行一首
作者：林旭
朝代：清
体裁：七言律诗

射阳天影接樊梁，湖水交流自一乡。蒲长坡陀难辨岸，舟行深�但间香。眉痕窥户江南绿，雨意斜空树外黄。眩卧海风吹忽警，似缘好景不能忘。
节庵来江南久不见作长句代简并讯叔峤三丈
作者：林旭
朝代：清

街头大雪一尺馀，相思不见不怨渠。先生东门种茹藘，悠然不异山中居。忧时百年弗一摅，却缘病起心眼舒。行将徙宅通明车，载来家具一半书。可许借读资抄胥，南村舍人复何如，西山载酒宁忘诸。
节庵送钟山书院祭肉赋谢
作者：林旭
朝代：清

无由陪祭从门生，逮贱分尝感盛情。一一斯文斯道寄，有神尚冀锡聪明。
花朝饮散
作者：林旭
朝代：清

雷电云端里，歌呼屋后头。意如生物动，愁到醉人休。读史情陈亮，论才爱马周。何曾关遇主，直自不相侔。
荷叶洲杂诗
作者：林旭
朝代：清

云绕青山山绕江，一洲中著四淙淙。登楼忽忆青龙阁，清景原来亦有双。新建勒中丞方锜，雕镌荷叶我犹嫌。只从和悦渠侬语，春尽潺潺不卷帘。九华见说春茶盛，新摘毛尖一日程。慰我窗中吟望意，风生两胁即飞行。依然天际识归舟，落日荒山柱础稠。足底江流似裙带，何人朱字写空侯。
荷叶洲杂诗·其一
作者：林旭
朝代：清

云绕青山山绕江，一洲中著四淙淙。登楼忽忆青龙阁，清景原来亦有双。
荷叶洲杂诗·其三
作者：林旭
朝代：清

九华见说春茶盛，新摘毛尖一日程。慰我窗中吟望意，风生两胁即飞行。
荷叶洲杂诗·其二
作者：林旭
朝代：清

新建勒中丞方锜，雕镌荷叶我犹嫌。只从和悦渠侬语，春尽潺潺不卷帘。
荷叶洲杂诗·其四
作者：林旭
朝代：清

依然天际识归舟，落日荒山柱础稠。足底江流似裙带，何人朱字写空侯。
虎邱道上
作者：林旭
朝代：清

吴人艳说山塘好，不到山塘恐受欺。向日搜寻无一字，却来此地得新诗。愿使江涛荡寇仇，啾啾新鬼哭荒邱。新愁旧恨相随续，举目真看麋鹿游。
虎邱道上·其一
作者：林旭
朝代：清

吴人艳说山塘好，不到山塘恐受欺。向日搜寻无一字，却来此地得新诗。
虎邱道上·其二
作者：林旭
朝代：清

愿使江涛荡寇仇，啾啾新鬼哭荒邱。新愁旧恨相随续，举目真看麋鹿游。
蝶二首
作者：林旭
朝代：清

暂借茅亭坐夕晖，被涯芳草水深围。花香处处元无见，栩栩何来此地飞。轻衫自爱楼头立，团扇频烦女手挥。车马沸天灯胜昼，闲闲一蝶傍墙飞。
蝶二首·其一
作者：林旭
朝代：清

暂借茅亭坐夕晖，被涯芳草水深围。花香处处元无见，栩栩何来此地飞。
蝶二首·其二
作者：林旭
朝代：清

轻衫自爱楼头立，团扇频烦女手挥。车马沸天灯胜昼，闲闲一蝶傍墙飞。
补遗宜州作
作者：林旭
朝代：清

便当西去蹑深幽，古佛精蓝在上头。应被山灵笑逋客，已输群从擅清游。枯肠准备酬高唱，傲趣宁须托故邱。拟向三游乞泉水，清泠稍为涤尘愁。
见月有感
作者：林旭
朝代：清

一饷搅林闻淅沥，几时泄地踏晶寒。指头尽有千幢现，云里惟将一鉴看。地旷蛙声来鼓吹，池深蟆影窟盘蟠。太阴圆缺干渠事，却笑卢仝泪不乾。
读外舅石榴诗因述
作者：林旭
朝代：清

树当夏日功尤赫，跟渥淮流产自雄。火色贵人愁不再，馀姿女乐叹无同。伤心鞈影云颓黑，照眼旗痕水飐红。感悟造耑惭未逮，尚能寻绎发无穷。
谢冯庵菜羹
作者：林旭
朝代：清

一动归心食指随，盘飧为别已精治。菜园漂尽官厨洎，肉味三年亦未知。
赠别三弥彦侯归试
作者：林旭
朝代：清

壮志开归路，居人抑别情。云开逢月好，风到送弦清。便有无涯思，真非常日声。赠言期一得，剖璞见连城。
赠周少蕃
作者：林旭
朝代：清

画地学书间兖国，磨砖作纸见周生。吴钩自厉谁知苦，柳脚能传世谩惊。手冻寒天资熨斗，质瑩深夜映灯檠。他时图画詶贤母，记我诗篇劝力成。
赠周少蕃
作者：林旭
朝代：清
体裁：七言律诗

画地学书间兖国，磨砖作纸见周生。吴钩自厉谁知苦，柳脚能传世谩惊。手冻寒天资熨斗，质莹深夜映灯檠。他时图画詶贤母，记我诗篇劝力成。
赠筱蜦
作者：林旭
朝代：清

三朝坐甲帐，十载雪霜寒。瑶台此中是，何处学骖鸾。不如径输情，玉台免簿责。彦回羞见人，障面了何益。腊酒及团圞，新春增婉娈。益寿故自佳，何物近禁脔。
赠筱蜦·其一
作者：林旭
朝代：清

三朝坐甲帐，十载雪霜寒。瑶台此中是，何处学骖鸾。
赠筱蜦·其三
作者：林旭
朝代：清

腊酒及团圞，新春增婉娈。益寿故自佳，何物近禁脔。
赠筱蜦·其二
作者：林旭
朝代：清

不如径输情，玉台免簿责。彦回羞见人，障面了何益。
赴饮沫河大雨夜归
作者：林旭
朝代：清

龙祠涷雨惊狂客，六扇门窗隔疾雷。五月秦淮河亭饮，只强红粉与传杯。硖石厅舟摇客梦，风波月色一时并。归程五里城三鼓，今夜还听瓮盎鸣。
赴饮沫河大雨夜归·其一
作者：林旭
朝代：清

龙祠涷雨惊狂客，六扇门窗隔疾雷。五月秦淮河亭饮，只强红粉与传杯。
赴饮沫河大雨夜归·其二
作者：林旭
朝代：清

硖石厅舟摇客梦，风波月色一时并。归程五里城三鼓，今夜还听瓮盎鸣。
还家题斋壁
作者：林旭
朝代：清

嘉树殖有誉，故都望生喜。行人四月至，夏雨洒芳戺。最念手移梅，旁出芽如指。海棠枝上虫，斑绿状踶跂。笋生不择地，廊陊石尽起。治芜理芳草，坐定青袭几。南邻荔支熟，高伞张红紫。筠笼亦相及，馋眼慰无俚。去年大雪寒，实小酢如李。书声诸弟好，灯窗无隙地。旋旋行复坐，我自知何意。登盘主簿果，饱啖万事置。赤嵌客亦还，团团五日洎。但言肥无加，欣慰举杯柶。少孤依大母，西日追无骥。梦归见生存，欢笑家人侍。梦境不可寻，归日却涕泗。
还福州海行两首
作者：林旭
朝代：清

客吴思越此成回，云水多情识我来。白氎千重遮日走，绿荷万顷泛风开。车音听入江干别，亭树归寻旧月栽。仰屋波光看不定，顿思微醉玩深杯。属水云垂日半黄，峰峦渐熟却深藏。轾轩岂是人能使，俯仰翻嗤山太忙。旱疫应知乡事苦，藩杝未识国谋臧。坐窗兀兀真当瘦，不为微生感独长。
还福州海行两首·其一
作者：林旭
朝代：清

客吴思越此成回，云水多情识我来。白氎千重遮日走，绿荷万顷泛风开。车音听入江干别，亭树归寻旧月栽。仰屋波光看不定，顿思微醉玩深杯。
还福州海行两首·其二
作者：林旭
朝代：清

属水云垂日半黄，峰峦渐熟却深藏。轾轩岂是人能使，俯仰翻嗤山太忙。旱疫应知乡事苦，藩杝未识国谋臧。坐窗兀兀真当瘦，不为微生感独长。
述哀故观察东湖王公定安
作者：林旭
朝代：清

海风吹夏寒，闭户听瑟䫻。哀从静中生，有若井泉溢。斯人王夫子，白日谢昭质。哭寝忽几时，馀怆托简毕。昔岁客江宁，闲居重九日。高轩隆隆过，文场之魁率。幼卑不敢见，僮仆笑喽㗚。敦敦拈髯髭，风雅意无匹。扬榷极古今，头纷而绪密。百川秋灌河，乃睹会归一。海内宝宋斋，牙签三万帙。招我坐其中，竟日常折堲。巍巍文正公，遗教为称述。宗法司马迁，文章综事实。学诗杜与韩，万化本六律。私淑愧非才，再拜心空朏。别公夷陵去，千里风吹？。有美见山川，嵂崒而滵汩。行公钓游处，作诗附归驲。中间再见公，钟山雪花？。客坐见小同，髧髦垂如茁。试文中学官，钟爱时加膝。顾言此儿异，老夫让跨轶。子昔年如渠，定是更秀出。昨日得佳章，开缄忭复咥。子自求庄逵，我已任蓝荜。蹉跎两仪迁，凄怆九言卒。疚心音问寥，极目邱坟窟。平生良史才，叙述纷四七。古人贵报恩，蔡邕岂直笔。国家权煮海，为治至纤悉。历载有成书，辛苦见次比。义与桓生殊，颇亦言民疾。公卿虽不用，退省初无失。化行颍水清，彻佩如私恤。空舲有夜猿，泪尽血泏泏。
述哀故观察东湖王公定安
作者：林旭
朝代：清
体裁：古风

海风吹夏寒，闭户听瑟䫻。哀从静中生，有若井泉溢。斯人王夫子，白日谢昭质。哭寝忽几时，馀怆托简毕。昔岁客江宁，闲居重九日。高轩隆隆过，文场之魁率。幼卑不敢见，僮仆笑喽㗚。敦敦拈髯髭，风雅意无匹。扬榷极古今，头纷而绪密。百川秋灌河，乃睹会归一。海内宝宋斋，牙签三万帙。招我坐其中，竟日常折堲。巍巍文正公，遗教为称述。宗法司马迁，文章综事实。学诗杜与韩，万化本六律。私淑愧非才，再拜心空朏。别公夷陵去，千里风吹�。有美见山川，嵂崒而滵汩。行公钓游处，作诗附归驲。中间再见公，钟山雪花�。客坐见小同，髧髦垂如茁。试文中学官，钟爱时加膝。顾言此儿异，老夫让跨轶。子昔年如渠，定是更秀出。昨日得佳章，开缄忭复咥。子自求庄逵，我已任蓝荜。蹉跎两仪迁，凄怆九言卒。疚心音问寥，极目邱坟窟。平生良史才，叙述纷四七。古人贵报恩，蔡邕岂直笔。国家权煮海，为治至纤悉。历载有成书，辛苦见次比。义与桓生殊，颇亦言民疾。公卿虽不用，退省初无失。化行颍水清，彻佩如私恤。空舲有夜猿，泪尽血泏泏。
述祖德诗
作者：林旭
朝代：清

父母不逮事，百事不足为。不讳王父母，此语深可悲。恭维吾祖德，敢云吾知之。外舅沈涛园，激扬多厚期。本于先公意，诏我家乘遗。谓言乘积累，宜作为歌诗。小子实兢兢，靡日而不思。命名不得咳，抱孙未亲怀。永念临殁叹，况积孤生哀。慎重良有以，闻见求无歧。托始三四岁，所记可依稀。闻人说公公，作官在安徽。信归向儿道，公公念著儿。分付教尔雅，明年为延师。堂上张小照，于此识须眉。憨跳畏嗔喝，每过首必低。寿辰五月八，学把阿婆卮。酒阑凶问至，惊哀终日啼。是年唯巳卯，此后多伤凄。吾父麻衣归，迁居旗下街。庭中龙眼树，书案设当阶。手写不记纸，泪下时如糜。窃窥颜色恶，侧坐不敢咍。心目忆可见，祸酷痛交摧。易箦执手泣，太息儿尚孩。年至十二三，书簏恣翻披。吾父曩所述，手泽如新题。先府君年谱，男某谨次排。粤寇凡三至，城内冢垒垒。生齿既未复，文教非苟施。邑中邓析子，好持官是非。好召与之语，餔以酒肉糜。襦裤尔所利，鞭箠官有威。感愧或遁去，自此狱无欺。又云戊寅案，文书存可稽。别本逾寸厚，细抄累万微。叙述似未竟，欲传恨不才。童騃究未省，今知意在斯。犬牙相错地，自古言多违。争桑处女丧，沤麻吾水兹。寺门夜载稿，界上晨亡尸。岂尝饱毒手，直是支诬词。阅实赦无罪，诪张谓有私。风流秋浦咏，响绝不可追。视钱即甚悦，含怒故多訾。人情易反复，如萍随风吹。独持南山笔，岳岳难得移。媚人犹及止，杀人奈何哉。安庆孙太守，控告义所希。手录存十纸，兼有当时诗。天知民不愧，睡起心自夷。□如引舟去，寄语泪勿垂。白骨可覆视，黄泉岂遂埋。忝名为父母，那忍事委蛇。民冤苟不雪，罪大亦何辞。列书达制府，制府惊且疑。为民能如此，岂非良有司。事实良未明，万一亦可危。私谊况桑梓，人言有阶梯。移文召伍伯，破棺求瘢痍。万目见日月，一朝抉云霾。父老喜害去，道路迎君回。还愁升擢去，岂悟运化推。廉吏竟如此，天道谅可知。先世有薄田，亦足供岁时。为官而禄薄，不以家人随。五年古彭泽，清对菊花杯。中间更事故，斗米岂胜炊。负郭既不保，没身反得痱。嗟此实明德，感念空增欷。匆匆二十年，一得而九遗。诚当书此事，留布诸方来。民情苟不诬，知有望江碑。天阍苟不远，恩泽感妄几。吾父一片心，不与七尺隳。七月急归去，寻检旧书斋。情知渐徙失，谅未付尘灰。老师吴峰五，表叔魏幼施。当时皆目见，故实良可咨。县社有鸡豚，官府有档批。成诗馀涕泪，令名思用贻。
送春拟韩致光
作者：林旭
朝代：清

循例作诗三月尽，眼遭飘落太惊心。拆成片片思全盛，缀得疏疏祝久禁。肯记帽檐曾竞戴，无情屐齿便相侵。冬郎谩把伤春酒，早日池塘已绿阴。
逃席
作者：林旭
朝代：清

逃席原无仇饷情，向来意兴实纵横。登楼自借清宵赏，不饮甘当恶客名。虫穴书明骄月亮，鸟摇林动误风生。归途此物犹堪念，塘水荒寒野蛤鸣。
邻鹤吟
作者：林旭
朝代：清

剑题寖贵采，鹤唳延悲声。西邻有羁客，闻之绕室行。已无亲手饲，宁为告饥鸣。努力谓欲去，恩义怀无声。叶落树寡色，露寒天不明。婵娟掩中户，蝙蝠飞前荣。华表归来日，相逢或一惊。
酬徵宇江亭谈诗见赠
作者：林旭
朝代：清

论诗如文教多派，能驿众家即无害。孤生为盗颇自封，比来稍欲观其外。几人南郭空连墙，谁士郯途忽倾盖。细思离合似有缘，妄生分别旋自戒。迢遥上奉一诗王，四国交侵无经界。龂龂执律欲正谁，空使达人笑多怪。感君广我用意多，惟是褊心将永赖。夜窗病渴玉泉乾，三复佳章舌根沛。日夕西山在眼中，此乃吾家真晚翠。
醉后赋谢
作者：林旭
朝代：清

不醉复何事，能狂亦自佳。知应烦地主，稍得散闲怀。欢笑春生座，徘徊月上阶。可怜无赖意，病酒早安排。侯舟行未得，留滞亦徒然。豪饮又今夕，沈吟忆昔年。云山违咫尺，聚散误因缘。不惜扶残醉，还为拂画笺。
醉后赋谢·其一
作者：林旭
朝代：清
体裁：五言律诗

不醉复何事，能狂亦自佳。知应烦地主，稍得散闲怀。欢笑春生座，徘徊月上阶。可怜无赖意，病酒早安排。
醉后赋谢·其二
作者：林旭
朝代：清
体裁：五言律诗

侯舟行未得，留滞亦徒然。豪饮又今夕，沈吟忆昔年。云山违咫尺，聚散误因缘。不惜扶残醉，还为拂画笺。
重九出游既夕泛舟秦淮见月
作者：林旭
朝代：清

佳节心随物色摇，出门四望未萧条。新霜红尽冶城树，商略独游畏路遥。人闲别自有婵娟，平视谁曾见月圆。与我共安喧里寂，更无人赏亦翛然。病发丝丝随叶落，客怀漠漠借船眠。镜中原著通明我，多事看成彻两边。
重九出游既夕泛舟秦淮见月·其一
作者：林旭
朝代：清

佳节心随物色摇，出门四望未萧条。新霜红尽冶城树，商略独游畏路遥。
重九出游既夕泛舟秦淮见月·其三
作者：林旭
朝代：清

病发丝丝随叶落，客怀漠漠借船眠。镜中原著通明我，多事看成彻两边。
重九出游既夕泛舟秦淮见月·其二
作者：林旭
朝代：清

人闲别自有婵娟，平视谁曾见月圆。与我共安喧里寂，更无人赏亦翛然。
闵月湖荷花同游为林昭通绍年
作者：林旭
朝代：清

月湖六月南风吹，红裳翠盖浮涟漪。昔闻其语今见之，眼前反复人得知。壮夫腰镰方纵意，渔夫拿舟自垂泪。哀哉斩艾不自保，纷纷载去如束稿。风水之说讵有凭，邦人波靡诚可憎。花神伉爽诉炎帝，妖气天阍反见挤。苍苍岂必矜君子，我怼祸端由自取。中通外直得之性，蒲稗虽多何足竞。一朝谗口巧中伤，坐令丧气及群芳。藏山居士倘见此，为尔痛苦摧肝肠。
雨夜醉归
作者：林旭
朝代：清

桃蹊无语叶如帷，淞水东流剪不归。时世画眉将半额，春寒呵手不成围。雨声月色和同好，马足灯光一并飞。只合腾腾随俗去，休论西子与南威。
雨至
作者：林旭
朝代：清

树顶黑云舒忽白，斜光一片化滃濛。窗闲客子卷书帙，江上渔翁收钓筒。初见白烟流碧海，俄还青叶绕红墙。雷霆剩遣蚊虻寂，高枕眠过三日凉。
雨至·其一
作者：林旭
朝代：清

树顶黑云舒忽白，斜光一片化滃濛。窗闲客子卷书帙，江上渔翁收钓筒。
雨至·其二
作者：林旭
朝代：清

初见白烟流碧海，俄还青叶绕红墙。雷霆剩遣蚊虻寂，高枕眠过三日凉。
露筋祠
作者：林旭
朝代：清

篝火深宵叩庙门，拜瞻环佩自然尊。诗成不得夸神韵，只好从人笑钝根。
颐和园葵花
作者：林旭
朝代：清

瀛海分馀润，秋晖亦圣恩。抚心无愧汝，飘落复何言。
题三游洞
作者：林旭
朝代：清

闭门不看宜州山，临去还来访窟颜。聊欲向僧寻枕簟，溪轩暂卧听潺潺。
题陈公宽小照
作者：林旭
朝代：清

红袖满楼同醉日，要论僧舍读书时。相看一笑知身世，烟柳斜阳景付谁。
马房沟
作者：林旭
朝代：清

昨日老子山，雨打又风吹。今日高邮湖，过湖日未迟。雨气化为烟，何处露筋祠。金葩扬翠盖，空中见参差。径行忘混漾，难进惭逶迤。新蝉第一声，欣然得闻之。浅浅绿铺褥，高高青垂帷。霞光由外铄，倒蘸水之湄。蓝滑如泼油，红艳如凝脂。扪之不著手，脚踏趺爬龟。千载苧萝溪，人言浴西施。扬州夸佳丽，此理信可推。如何杀风景，火轮衷而驰。何殊铁如意，打碎赤琉璃。刀劙织女锦，车裂文君肌。抇泥断萍根，吹灰黏柳须。惭极急遁去，犬吠非关谁。湖光挟堤树，苦苦远相随。清丽与幽淡，万状难具辞。仍为诗人贶，不同湖寇追。柁楼得晚饭，新月正如规。焚楮舟谢神，鸣锣官税釐。荷香不见花，暗里勾我诗。风浪一回首，既往亦勿思。
高堰晚泊
作者：林旭
朝代：清

迎客都君风肃然，杨舟澹淡夕阳天。辨帆日下边何阔，觅港泥中腹渐坚。换蟹馋思须近市，伐芦生计羡连船。寒湾水宿怀空渺，岂有高人夜叩舷。
鹿港香
作者：林旭
朝代：清

拌和花香飘细细，雨窗残梦被惊回。欣然援笔夸乡物，猛省今从异域来。
龙仁陔方伯挽词
作者：林旭
朝代：清

精力平生小物穷，空馀丹旐返寒风。黄泉袒括知迎母，青史循良合传公。火烈犹存辍舂爱，水清自励斩刍忠。我稽祀典勤官在，不讼甘陈昔日功。
龙王洞
作者：林旭
朝代：清

去城四十里，戴石若菡萏。空青落眼中，尘翳荡先淡。欲近势转下，渐陟路轲轗。呀然数百尺，金碧烟中嵌。龙居洞里潭，激水洞上糁。有如春雪融，清茗楼头揽。吾欲寻其源，但怖水色黕。山深积嘘吸，形埒气所感。稍上有二洞，松茑蔽黮暗。天光豁重眯，风力集众喊。楚境清江流，巫山白日晻。南望见苗疆，五色莎萝毯。归来夸腰脚，独往负志胆。丈人谈龙德，清味自渊醰。弱年罕壮游，如此实未览。新诗谁先成，岩松可用椠。
七十自寿联
作者：林昌彝
朝代：清
体裁：联

七十古来稀，去日已多来日少；百年曾有几，生时且乐死时休。
上饶鹰武将军庙联
作者：林昌彝
朝代：清
体裁：联

惟神有佑民之力；厥功与斩蛟并传。
同秩庭饮临江楼
作者：林昌彝
朝代：清

万树苍茫际，飞来两白鸥。江山此杯酒，风月又扁舟。萝带碧缘岸，菜花黄上楼。平生足怀抱，未倦陆机游。
射鹰楼联
作者：林昌彝
朝代：清
体裁：联

但愿苍天生有眼；终教白鬼死无皮。
射鹰楼联
作者：林昌彝
朝代：清
体裁：联

张我弓而挟我矢；蕴其志以待其时。
射鹰楼联
作者：林昌彝
朝代：清
体裁：联

张我弓而挟我矢；酝其志以待其时。
将归福州留别及门沈幼丹太史
作者：林昌彝
朝代：清

苍茫天地易斜晖，万里征尘上客衣。秋色西来山北向，江声东去雁南飞。干戈经岁民方困，关塞惊寒我欲归。策马踌躇与君别，独怜臣朔正呼饥。
廉州海门书院联
作者：林昌彝
朝代：清
体裁：联

千里随轺，列郡斯文都领略；三山回首，当年同学半飞腾。
德庆州龙母庙联
作者：林昌彝
朝代：清
体裁：联

一千年间气所钟，降萃神灵，玉带金鸡围墓冢；四十里霏香应感，馨闻母德，云旗风马庇牂牁。
戏题罗惇衍父学署联
作者：林昌彝
朝代：清
体裁：联

老翁为教谕；有子作尚书。
挽周介农联
作者：林昌彝
朝代：清
体裁：联

膝前已有潜仁，群称茂叔堂中，君子莲花香自远；泉下倘逢道蕴，寄语孟婆庄里，王郎天壤鬓全皤。
挽周球璋联
作者：林昌彝
朝代：清
体裁：联

辛苦接青毡，方羡潜仁承茂叔；凄凉埋白琥，何堪处仲吊元规。
挽妻联
作者：林昌彝
朝代：清
体裁：联

薪米为辛劳，井臼为形劳，针线刀尺为神劳，溯卅年茹苦自甘，方期苜蓿成阴，与偕白首；荆布无怨言，冷暖无妒言，伯叔妯娌无谮言，遍三党同声相赞，讵料豨苓乏术，竟断青弦。
挽张国梁
作者：林昌彝
朝代：清
体裁：联

弧矢两星同陨地；东南一柱孰擎天。
挽林则徐联
作者：林昌彝
朝代：清
体裁：联

妙算夙娴擒虏策；英魂长绕出师旗。
挽林则徐联
作者：林昌彝
朝代：清
体裁：联

报国矢忠贞，无因循心，无嫉妒心，无畏难苟安心，劳怨不辞，旷代江山资柱石；陨星随气数，观议战事，观遣戍事，观平虏出师事，功名未竟，斯人生死系安危。
挽林香远联
作者：林昌彝
朝代：清
体裁：联

数应牺经，传家无一语；兆符噩梦，断臂竟双分。
挽蓝书筠联
作者：林昌彝
朝代：清
体裁：联

雅望共推彭泽令；灵魂应返武夷宫。
挽陈寿祺联
作者：林昌彝
朝代：清
体裁：联

入梦龙蛇呼起起；伤心麟凤感茫茫。
梦中题金紫大夫祠联
作者：林昌彝
朝代：清
体裁：联

九万里瞬息遨游，历星宿海，登昆仑墟，莽莽前尘，仙府宫中原乐国；七五载光阴荏苒，刊文苑名，列儒林传，茫茫后事，文昌座下旧词人。
福建兴化某姓祠堂联
作者：林昌彝
朝代：清
体裁：联

此地为瀛海奥区，素称犷俗；凡人知农桑正业，便是良民。
端州道署西斋联
作者：林昌彝
朝代：清
体裁：联

不惜簿领贤劳，十步之内，必有芳草；且得琴书乐趣，数弓之地，兼种名花。
笺经南隩烟云楼
作者：林昌彝
朝代：清

烟郭云台远近窗，间来把钓上渔艭。桃花临水鱼盈尺，杨柳当帘燕一双。泻屋露华从石砚，入楼山影覆银缸。斜阳晚步瓜棚外，偶看农人种豆茳。
记风灾联
作者：林昌彝
朝代：清
体裁：联

上天降灾，八万众同日死；惟德是护，十三人全家生。
贺黄贻楫探花及第联
作者：林昌彝
朝代：清
体裁：联

自兴朝二百年，吾里探花君第一；记结交十四省，斯人善果世无双。
赠丁杰联
作者：林昌彝
朝代：清
体裁：联

才备四科觇所诣；学兼六艺集其成。
赠郑献甫联
作者：林昌彝
朝代：清
体裁：联

试问眼中人有几；空言名下士无双。
赠陈庆镛联
作者：林昌彝
朝代：清
体裁：联

胸贯赤文四万卷；家飞紫雨十三年。
顺德吴氏宗祠联
作者：林昌彝
朝代：清
体裁：联

敬宗收族续箕裘，世世栽培，叶叶栽培，愿孙子履薄临深，厚德留贻，可卜紫山芝盖；矩祖现曾绵溥泽，时时积累，事事积累，看云仍萌芽结实，崇祠照耀，长光赤水花洲。
龙华百步桥联
作者：林昌彝
朝代：清
体裁：联

百步桥悬天柱迥；九峰山落酒杯青。
咏曾国藩弟兄封侯伯联
作者：林昌彝石景芬
朝代：清
体裁：联

同时兄弟封侯伯；从此乾坤洗甲兵。
吊五人墓
作者：林明伦
朝代：清

西市敏霜日，南躔贯索中。歌诗忧《板荡》，占象叹《屯蒙》。国柄归旁落，刑馀蔽主聪。衣冠婴赤族，屠狗叫苍穹。竟触貂珰怒，谁怜骨鲠忠。捐生片语易，仗义五人同。道直心宁悔，名存死不空。招魂堤水上，葬骨虎丘东。墓草侵阶绿，山鹃带血红。要离三尽土，千古共英风。
感怀
作者：林星垣
朝代：清

卌载客台阳，沧桑感一场。白头遭乱世，赤手怕还乡。有命何妨俟，无才只自伤。故人如问讯，诗酒尚颠狂。
赠王友竹
作者：林星垣
朝代：清

昨日承君赠新诗，今日看君作隶字。君诗脱口尽灵机，君字挥毫皆古致。努力自姱修，非但诗兼字。慎勿恃聪明，聪明多暴弃。慎勿矜才华，才华招妒忌。廿四桃李春，九万鹍鹏志。忝附忘年交，数言寓深意。吁嗟乎，襕衫落拓耸吟肩，穷途怕洒英雄泪。读书岂止为科名，科名本是男儿事。
曹仁宪谨荣寿
作者：林春和
朝代：清

圣朝崇吏治，海表有贤臣。注意诗书教，关心疾苦民。今将周甲子，共庆降申辰。有此群情载，应成不老春。
曹仁宪谨荣寿又集诗句
作者：林春和
朝代：清

岂弟君子，在彼中河。惠我南国，来游来歌。民之父母，其乐如何。以介眉寿，百禄是荷。
挽张之洞联
作者：林春旭
朝代：清
体裁：联

具德远谟谋，为国宣猷忘尽瘁；传和凝衣钵，趋庭继起愧无才。
东湖杂咏
作者：林有席
朝代：清
体裁：五言绝句

撑过黄陵庙，莫湾屯甲沱。沱前西坝嘴，嘴上多风波。
登至喜亭望江船出峡
作者：林有彬
朝代：清
体裁：五言绝句

莫嗟蜀道难，到此已堪喜。劝君慎风波，前路亦如此。
登镇镜山
作者：林有文
朝代：清
体裁：七言律诗

策马闲吟到上台，天然幽趣一楼开。满城风雨当窗遇，千里江山入座来。抚景每疑驹过隙，消愁更许客添杯。消沉戈戟知何限，犹傍残云问劫灰。
阙题
作者：林朝英
朝代：清

仙客乘槎不乘鹤，江上登楼槎上宿。大别山头风雨多，晴川阁上千年日。江人但食武昌鱼，溪女犹歌大堤谷。国□万艘去不迟，三楚遗思在蔀屋。为君剪断鹦鹉洲，染破潇湘一片绿。
阙题
作者：林朝英
朝代：清

又住湖干上，依人屋数椽。晚山如我瘦，明月向谁圆。酒薄寒难禦，愁多病易缠。怒涛飞不到，聊借一枝眠。
阙题
作者：林朝英
朝代：清

疏萱翠叶影离离，岁晚松梅缔故知。栖凤化鳞翻有待，虚心直节表清奇。
祭酒岭联
作者：林朝阳
朝代：清
体裁：联

行路最难，才数起水驿山程，少安毋躁；入关不远，莫忙逐车尘马足，且住为佳。
旂尾秋蒐
作者：林材
朝代：清

山如展旆簇东南，讲武年年秋待三。风动龙旌辉凤岫，日临？铠耀蛟潭。飞麋不逐金弹落，狡兔乍逢雕羽探。岂是振威徒纵猎，欲教深谷避髼鬖。
旂尾秋蒐
作者：林材
朝代：清
体裁：七言律诗

山如展旆簇东南，讲武年年秋待三。风动龙旌辉凤岫，日临�铠耀蛟潭。飞麋不逐金弹落，狡兔乍逢雕羽探。岂是振威徒纵猎，欲教深谷避髼鬖。
春郊
作者：林材
朝代：清

春明锦绣杏花天，十里香风阡陌连。昨夜雨声鸣落叶，晓来蓑笠满桑田。
答客问台湾之游
作者：林松
朝代：清

前古人稀到，重洋我独经。顿忘几潮汐，所见一空青。海外有馀地，天东无尽星。直疑是员峤，何处访仙灵。燠多寒少处，天气觉长晴。瓜自杪冬熟，日从中夜生。烟深乌鬼井，潮逼赤崁城。谁见携吟杖，珊瑚篱外行。
答客问台湾之游·其一
作者：林松
朝代：清

前古人稀到，重洋我独经。顿忘几潮汐，所见一空青。海外有馀地，天东无尽星。直疑是员峤，何处访仙灵。
答客问台湾之游·其二
作者：林松
朝代：清

燠多寒少处，天气觉长晴。瓜自杪冬熟，日从中夜生。烟深乌鬼井，潮逼赤崁城。谁见携吟杖，珊瑚篱外行。
住宅楹柱联
作者：林枝春
朝代：清
体裁：联

庭余嘉荫，室有藏书，天下事随处而安，即此是雕梁画栋；卜得芳邻，居成美境，田舍翁问心已足，漫言应列鼎鸣钟。
明伦堂头门联
作者：林枝春
朝代：清
体裁：联

方千里育贤之地；第一重入圣之门。
登吹台
作者：林枝春
朝代：清

木落雁声哀，天风下吹台。白云飞不尽，平楚意悠哉。禾黍空郊远，松篁古殿开。梁园词赋客，车马几人来。把酒对城阙，悠然生远心。宋梁余旧垒，李杜此高吟。乔木风烟色，长河岁月深。多情思岘首，碑碣亦销沉。
登吹台·其一
作者：林枝春
朝代：清

木落雁声哀，天风下吹台。白云飞不尽，平楚意悠哉。禾黍空郊远，松篁古殿开。梁园词赋客，车马几人来。
登吹台·其二
作者：林枝春
朝代：清

把酒对城阙，悠然生远心。宋梁余旧垒，李杜此高吟。乔木风烟色，长河岁月深。多情思岘首，碑碣亦销沉。
鳌峰书院联
作者：林枝春
朝代：清
体裁：联

反已有真修，须留神检到心身界上；加工无别法，务著力打开义利关头。
鳌峰书院联
作者：林枝春
朝代：清
体裁：联

坐里门内夕而朝，教不忘就尔事；习君子言尊以遍，学莫便近其人。
从曹侯巡山即事
作者：林树梅
朝代：清

巡山不惮历崎岖，亦有壶浆在道途。孝弟从风徵雅化，田园指日辟荒芜。秋声作雨千林合，峦势如波万派趋。要使边军知号令，深宵露立尚弯弧。
再渡台湾呈曹怀朴明府
作者：林树梅
朝代：清

海客生长居海陬，风涛险恶能操舟。昔曾侍父驰边邮，一战败贼禽其酋。于今事往星亦周，久无梦想膺封侯。昨来剑气腾斗牛，又闻小丑横戈矛。台地关切桑梓忧，谁其平者心悠悠。曹侯禦侮足智谋，奉檄邀我仍来游。张帆猎猎风飕飕，如箭离弦不可留。南有落漈东琉球，西界黑水红水沟。神鱼拍浪高舵楼，轰雷喷雪排山邱。水仙挟船船转头，眼前鹿港台咽喉。可怜一路多髑髅，良田万顷无人耰。吾皇仁圣汤武侔，解网不杀毋穷搜。安集之策须讲求，愿君莫遣流民流。
曹侯既兴水利乃巡田劝农赋此以颂
作者：林树梅
朝代：清

山郭新晴野草香，薰风吹动葛衣凉。劝农遍种三杯粟，引水新开九曲塘。事事便民真父母，心心报国大文章。昨朝应有村儿女，争看先生笠屐忙。
澎湖留别
作者：林树梅
朝代：清

澎山三十六，荒垒半渔寮。虎井风烟壮，龙宫暑瘴消。云生香鼎屿，雷压吼门潮。访古屯军迹，周回荡短桡。昔我初来处，舟从外堑迂。厨娘炊犊粪，蜑女鬻螺珠。日落风沙舞，乡偏气候殊。他年誇远客，瀛海有珊瑚。蜃气喜初收，承欢骋壮游。烽烟诸岛静，诗思一帆秋。阅岁同休戚，临行且唱酬。吾乡斜照里，指点是浯洲。踪迹如蓬转，风波又一经。地原多鬼市，人喜逐鱼腥。古剑寒肝胆，奇书瀹性灵。归装何所有，囊底贮空青。
澎湖留别·其一
作者：林树梅
朝代：清

澎山三十六，荒垒半渔寮。虎井风烟壮，龙宫暑瘴消。云生香鼎屿，雷压吼门潮。访古屯军迹，周回荡短桡。
澎湖留别·其三
作者：林树梅
朝代：清

蜃气喜初收，承欢骋壮游。烽烟诸岛静，诗思一帆秋。阅岁同休戚，临行且唱酬。吾乡斜照里，指点是浯洲。
澎湖留别·其二
作者：林树梅
朝代：清

昔我初来处，舟从外堑迂。厨娘炊犊粪，蜑女鬻螺珠。日落风沙舞，乡偏气候殊。他年誇远客，瀛海有珊瑚。
澎湖留别·其四
作者：林树梅
朝代：清

踪迹如蓬转，风波又一经。地原多鬼市，人喜逐鱼腥。古剑寒肝胆，奇书瀹性灵。归装何所有，囊底贮空青。
登凤山县新筑城楼
作者：林树梅
朝代：清

百尺层楼踞凤山，山高直欲控诸蛮。新城得地成强圉，旧治他时作外关。从此筹边消战气，最宜观稼念民艰。众心已信坚如许，烟火人家好市阛。
重至台江闻湘云已化去三载矣
作者：林树梅
朝代：清

台江不若湘江深，湘竹湘云愁我心。难买欢情到白首，人生何用多黄金。
重至安平镇
作者：林树梅
朝代：清

又来经旧镇，指点七鲲洲。父执多青眼，军民半白头。楼高边海戍，路隔瘴云秋。不尽当年感，何心话壮游。
挽叶纪周联
作者：林梅九
朝代：清
体裁：联

黯黯雪中天，丹旐言旋，遵海魂归游钓地；汪汪湖上水，只鸡凭吊，临风肠断解推人。
丹渡晴帆
作者：林梦麟
朝代：清

欣逢海峤庆安澜，曲岸津开翠色丹。片幅轻帆依日脚，数声唤渡入江干。渔舟韨远撑篙急，客棹风清系缆宽。独怨西归偏我靳，乡关怅望碧云端。
冈山树色
作者：林梦麟
朝代：清

苍苍云水望中深，耸拔冈山百尺岑。暮霭晴岚匀著色，洞烟湖雨合成阴。每因觅橘青迷眼，常欲问樵绿绣襟。闻道仙人曾种药，良方拟向古樛寻。
凤岫春雨
作者：林梦麟
朝代：清

丹凤飞来寄海滨，青郊濛雨茜峰新。人烟树色遮全断，水影山光望未真。欲写天池五彩羽，已分帝阙万家春。遥看霁后平畴上，点点清流泛碧银。
泮水荷香
作者：林梦麟
朝代：清

北郭閒行泮水长，遥看菡萏舞风香。山开翠幛常留影，腊尽红衣尚斗妆。新叶半遮当草鹭，高茎深隐采莲航。最欣堤畔寻归路，无那清芬欲染裳。
淡溪秋月
作者：林梦麟
朝代：清

玉兔娟娟碧水悠，波光万顷映沙州。声归长寂溪原淡，气有馀清月带秋。泛棹浑忘身在世，行吟只觉魄吞喉。尘心对此全销却，半点繁华更不留。
球屿晓霞
作者：林梦麟
朝代：清

屿如蓬岛水中浮，晓曙霞生万仞头。紫映朝阳遮碧汉，红辉苍海染丹流。烧山树火晨初放，濯锦江波夜未收。拟望凝台风又左，金光满棹送归舟。
琅峤潮声
作者：林梦麟
朝代：清

南峰双峙海门开，昼夜波涛捲地回。雄似平沙奔万马，骤如阔汉殷千雷。鸣樯已见风当劲，吼汕先知雨欲来。常向长松高枕卧，几番残梦为低徊。
翠屏夕照
作者：林梦麟
朝代：清

花县东环一岫青，晴光晚色映郊坰。耸辉晶壁悬云障，列灿图书展画屏。宿鸟投来斜点影，浮烟飞度淡留形。登临为爱清辉好，几度归迟欲戴星。
调外
作者：林次湘
朝代：清

一树梨花独挺姿，经风耐雨几多时。无情最是痴蝴蝶，忙里寻春过别枝。
潮州栖凤亭联
作者：林武陵
朝代：清
体裁：联

十里江亭，昔日鳄鱼今去尽；千重云树，当年凤鸟复来仪。
夜过李咏南村居
作者：林毓麟
朝代：清

柴门深掩静无哗，路入丛阴村径斜。架拥图书高士业，香分蔬酒故人家。檐前蜡炬三更月，水底笙歌两部蛙。坐久不知行路倦，挑镫还与话桑麻。
大通寺
作者：林氏
朝代：清

海暖风和放小舟，满天烟景好追游。青山叠叠浑无影，绿水漫漫静不流。佛祖昔年留妙偈，头陀今日继灵修。菩提自是西来种，今古禅参尚未休。
秋夜独坐
作者：林氏
朝代：清

日来秋气满林塘，独坐閒庭过夕阳。飒飒西风鸣晚树，萧萧残叶落东墙。闭门自喜红尘远，顾影偏宜白发长。谁有凌霜真节操，岁寒不使后凋伤。
菩提树
作者：林氏
朝代：清

智药曾培植，携来西域船。高枝成宝盖，清影散诸天。虞苑流阴远，唐朝得法先。自从卢祖悟，色相总非禅。
霜竹
作者：林氏
朝代：清

孤挺三冬日，枝枝映楚湘。萧疏持健节，苍翠带寒霜。月色笼阴薄，风声引韵长。林中还有实，留得凤毛香。
自题题画
作者：林汝梅
朝代：清

插架牙签胜石渠，芸香百合辟蟫鱼。一瓻拟就先生借，补读生平未见书。几竿修竹一池莲，涤尽尘襟品欲仙。曲水流觞传癸丑，令人长忆永和年。濛濛雨意酿芳堤，秋色排空半已迷。寻胜且携双不借，浇愁更有古偏提。三白长教见蜡前，丰登太史已书年。今朝雪意千山霁，絮压峰尖上接天。
自题题画·其一
作者：林汝梅
朝代：清

插架牙签胜石渠，芸香百合辟蟫鱼。一瓻拟就先生借，补读生平未见书。
自题题画·其三
作者：林汝梅
朝代：清

濛濛雨意酿芳堤，秋色排空半已迷。寻胜且携双不借，浇愁更有古偏提。
自题题画·其二
作者：林汝梅
朝代：清

几竿修竹一池莲，涤尽尘襟品欲仙。曲水流觞传癸丑，令人长忆永和年。
自题题画·其四
作者：林汝梅
朝代：清

三白长教见蜡前，丰登太史已书年。今朝雪意千山霁，絮压峰尖上接天。
挽杨仲愈联
作者：林洄淑
朝代：清
体裁：联

死也未了，死也竟了；天乎生才，天乎忌才。
挽左宗棠联
作者：林洄溆
朝代：清
体裁：联

越先文忠诞日十二时而薨，主战排和，示中国赫然大有人，尽瘁鞠躬同一死；际朱紫阳名世五百年之运，正谊明道，问吾党谁为天下士，高谈青眼怆重来。
感怀
作者：林澍蕃
朝代：清

阮公识最密，至慎似埋照。登高怀永叹，旷观托长啸。陶令解形神，饮酒复歌妙。北窗傲羲皇，南山展游眺。共抱千古心，还韬至人曜。余怀愧虚白，彼美孰同调。庭树含幽姿，奇芬艳初发。秋风吹袅袅，生意还销歇。绝代有蛾眉，皎洁似团月。高义怅不谐，良辰恐沈没。偃蹇华年衰，此情竟谁达。灌夫壮烈士，少小负奇志。挥剑敌胡兵，咄嗟复仇计。使酒非所病，骂座独豪气。生平薄田鼢，岂识有权贵。不学鄙夫等，反覆趋势利。西京重功名，节操久不舒。卫霍事权富，孔匡亦迂儒。惟有盖次公，忠国真丈夫。慷慨托酒狂，许伯谁能拘。众宾既欢聚，仰屋长欷歔。阅人朱门内，叹息传舍居。
感怀·其一
作者：林澍蕃
朝代：清

阮公识最密，至慎似埋照。登高怀永叹，旷观托长啸。陶令解形神，饮酒复歌妙。北窗傲羲皇，南山展游眺。共抱千古心，还韬至人曜。余怀愧虚白，彼美孰同调。庭树含幽姿，奇芬艳初发。秋风吹袅袅，生意还销歇。绝代有蛾眉，皎洁似团月。高义怅不谐，良辰恐沈没。偃蹇华年衰，此情竟谁达。灌夫壮烈士，少小负奇志。挥剑敌胡兵，咄嗟复仇计。使酒非所病，骂座独豪气。生平薄田鼢，岂识有权贵。不学鄙夫等，反覆趋势利。
感怀·其二
作者：林澍蕃
朝代：清

西京重功名，节操久不舒。卫霍事权富，孔匡亦迂儒。惟有盖次公，忠国真丈夫。慷慨托酒狂，许伯谁能拘。众宾既欢聚，仰屋长欷歔。阅人朱门内，叹息传舍居。
江干偶咏
作者：林澍蕃
朝代：清

不觉新愁减带围，客舲犹系水边矶。寒生昨夜初飘叶，秋在他乡听捣衣。江介有风常北转，梦中无路却南归。关情晓向亭皋望，芦荻萧萧雁更飞。
游平山堂
作者：林澍蕃
朝代：清

扬州二月天始晴，蜀冈连绵春色生。山梅向暖红欲破，千折百折随人行。花源隔村辨花坞，翠阁朱阑不知路。冶春裙屐多少年，醉拂银鞍柳边去。竹西明月最佳处，中有仙人吟旧句。断劫流风五百年，一种消沈散烟雾。醉翁逝后坡翁来，当时感慨何悠哉。龙蛇粉壁今安在，如此佳游能几回。
游平山堂·其一
作者：林澍蕃
朝代：清

扬州二月天始晴，蜀冈连绵春色生。山梅向暖红欲破，千折百折随人行。花源隔村辨花坞，翠阁朱阑不知路。冶春裙屐多少年，醉拂银鞍柳边去。
游平山堂·其二
作者：林澍蕃
朝代：清

竹西明月最佳处，中有仙人吟旧句。断劫流风五百年，一种消沈散烟雾。醉翁逝后坡翁来，当时感慨何悠哉。龙蛇粉壁今安在，如此佳游能几回。
湖船杂吟
作者：林澍蕃
朝代：清

迢迢帆影水云间，估客乘流意自闲。行到南康须刮目，浔阳门外见庐山。
溪行杂咏
作者：林澍蕃
朝代：清

露冷烟深江树稀，孤舟夜泊橹声微。平沙江上寒芦渚，一夕西风白雁飞。
登报恩寺塔
作者：林澍蕃
朝代：清

杖策寻初地，来攀第一层。帆樯三楚色，烟寺六朝僧。塔涌江光动，台连雨气蒸。纷纷阅年代，唯有佛前镫。
登望湖亭
作者：林澍蕃
朝代：清

九江如发归浔阳，彭蠡势欲排南昌。太清元气日相撼，东南忽坼天苍茫。天垂地尽涛声去，有客登高独延顾。日出唯看蹴浪浮，云飞不到开帆处。昨夜秋风来楚关，数声哀雁浮云间。望湖亭上一流目，片片飞入康郎山。眼中浩荡迷旧国，一叶飘然作孤客。波神仿佛解我怀，三日送我吴城来。匡君五老亦相笑，问君远游何日回。吁嗟乎，祢衡踯躅鹦鹉洲，王粲独上荆州楼。书生命蹇不如意，风尘满目多烦忧。径要江湖万斛水，洗我胸中结轖之奇愁。我今欲上縢王阁，秋水长天日寥廓。广宴时无阎伯玙，子安词赋空萧索。又欲往观丰城古剑池，拔剑却立星离离。张华雷焕一死不复得，纵有干霄紫气谁当知。以兹落莫还挥手，不用登临更回首。他日重乘万里风，骑鲸直上攀南斗。
福州鼓山联
作者：林澍蕃
朝代：清
体裁：联

眼中沧海小；衣上白云多。
秋夕旅怀
作者：林澍蕃
朝代：清

秋声渡江来，秋风满江水。吹我浩荡心，一夕走千里。千里共清秋，片心和月流。今宵水上月，照到乡园幽。乡园在何处，引入愁中路。落叶下纷纷，浮云拂高树。仰视浮云归，满空星斗稀。不知乌鹊意，日夕向南飞。
秋怀寄长实
作者：林澍蕃
朝代：清

摇落江南秋复深，无端望远思沈沈。河桥梦入千家雨，泽国寒生一夜砧。公子蘅兰伤楚佩，美人刀剪送秋心。芳洲日夕孤鸿起，欲采瑶华怨不禁。
挽张之洞联
作者：林灏深
朝代：清
体裁：联

时事多艰，如见独居深念日；风流未尽，怅望后来继起人。
挽张百熙联
作者：林灏深
朝代：清
体裁：联

树人必获，有菑有畲，于我荒庄还汲汲；忧国如焚，匪朝匪夕，哀哉遗疏独悁悁。
贺张百熙60寿联
作者：林灏深
朝代：清
体裁：联

江汉沮漳，惟楚之望；关闽濂洛，为世所宗。
曹仁宪谨荣寿五言排律
作者：林炳旂
朝代：清

循吏来虽暮，仁风化若驰。椿龄知不老，菊酒庆临耆。福命春秋当，神仙岁月迟。明伦经首孝，宣化德维慈。喜进长春颂，惭非绝妙词。作人宜寿岂，共乐太平时。旧会耆英地，今来老健翁。变齐还变鲁，成德又成功。名占蓬莱顶，籍居天地中。福星临我辈，时雨遍蒙童。敬祝筹添海，欢呼寿比嵩。称觥非贡媚，仁化冠群公。北海开樽日，南山献颂年。群钦仁者寿，咸仰大夫贤。本是无双士，应推第一仙。福澄畴锡九，生并佛盈千。沛泽棠兼黍，钟灵涧与瀍。待看周甲子，称兕好随肩。湛露承恩日，清秋介寿时。名标循吏传，望叶淑人诗。周甲欣何似，生申允若兹。淡江盘老鹤，洛水献灵龟。名教多真乐，劬劳念至慈。孝经基福祉，特此勖童儿。
曹仁宪谨荣寿五言排律·其一
作者：林炳旂
朝代：清

循吏来虽暮，仁风化若驰。椿龄知不老，菊酒庆临耆。福命春秋当，神仙岁月迟。明伦经首孝，宣化德维慈。喜进长春颂，惭非绝妙词。作人宜寿岂，共乐太平时。
曹仁宪谨荣寿五言排律·其三
作者：林炳旂
朝代：清

北海开樽日，南山献颂年。群钦仁者寿，咸仰大夫贤。本是无双士，应推第一仙。福澄畴锡九，生并佛盈千。沛泽棠兼黍，钟灵涧与瀍。待看周甲子，称兕好随肩。
曹仁宪谨荣寿五言排律·其二
作者：林炳旂
朝代：清

旧会耆英地，今来老健翁。变齐还变鲁，成德又成功。名占蓬莱顶，籍居天地中。福星临我辈，时雨遍蒙童。敬祝筹添海，欢呼寿比嵩。称觥非贡媚，仁化冠群公。
曹仁宪谨荣寿五言排律·其四
作者：林炳旂
朝代：清

湛露承恩日，清秋介寿时。名标循吏传，望叶淑人诗。周甲欣何似，生申允若兹。淡江盘老鹤，洛水献灵龟。名教多真乐，劬劳念至慈。孝经基福祉，特此勖童儿。
过道山小石室感旧
作者：林熙
朝代：清

眼底蛮花匝地斑，仙关今昔异跻攀。几行墨迹犹留壁，一片泉流不在山。惆怅重来黄叶下，苍茫独立夕阳间。多情最是岩岩石，依旧逢人不解颜。
台湾扬文会
作者：林特如
朝代：清

试士科场久不开，今朝继起仗仙才。侧闻幕府麟书召，盛典欣逢亦快哉。
曹仁宪谨荣寿五言排律
作者：林玉文
朝代：清

邺下清风在，贤良夙慎修。抚绥安此邑，布化展鸿猷。庠序兴文甲，农桑重里州。三多徵华祝，五福叶箕畴。天上长庚焕，人间瑞气浮。召公堪比德，陶令恰为俦。对菊酣琼宴，跻堂举玉瓯。淡江恩泽溥，卧辙共攀留。
曹仁宪谨荣寿又
作者：林玉文
朝代：清

长庚灿烂彩云边，甲子盈筹颂大年。重九萸囊曾系佩，秋三菊酒正开筵。仁恩远播群黎洽，德政覃敷五福全。彭泽高风犹未邈，遐龄永享继名贤。崧岳降神宰此间，仁心仁闻播乡关。椿萱长茂祥麟毓，兰桂腾芳瑞凤还。酒饮黄花倾北海，庭盈赤舄颂南山。有功文教铭钟鼎，万古英贤共仰攀。
曹仁宪谨荣寿又·其一
作者：林玉文
朝代：清

长庚灿烂彩云边，甲子盈筹颂大年。重九萸囊曾系佩，秋三菊酒正开筵。仁恩远播群黎洽，德政覃敷五福全。彭泽高风犹未邈，遐龄永享继名贤。
曹仁宪谨荣寿又·其二
作者：林玉文
朝代：清

崧岳降神宰此间，仁心仁闻播乡关。椿萱长茂祥麟毓，兰桂腾芳瑞凤还。酒饮黄花倾北海，庭盈赤舄颂南山。有功文教铭钟鼎，万古英贤共仰攀。
赠陈握卿甲子1804年董修台湾县学文庙
作者：林琼
朝代：清

丹楹刻桷渐消磨，振起规模壮若何。俎豆千秋森肃穆，宫墙万仞蔚嵯峨。前徽渺渺遥相继，盛典煌煌肯放过。奎阁聿新文庙焕，瀛壖善举独君多。
乙丑人日感咏桃花
作者：林瑛佩
朝代：清

瑶池仙子隐真香，爱向春风浅淡妆。一种天姿人不识，浪传流水引渔郎。
九日寄父
作者：林瑛佩
朝代：清

强对茱萸只自悲，云天万叠望中疑。闺人不识登高路，肠断当年屺岵诗。
冬至夜
作者：林瑛佩
朝代：清

愁多已不堪，况复逢改序。伤心忆旧年，镫下欢相聚。今夕亦如兹，痛母归何处。凄凄不敢啼，恐触严君故。堂前暗断肠，入房泪如雨。
凤栖梧·忆妹
作者：林瑛佩
朝代：清

征雁成行云外度。恼杀飘风，吹散东西去。既是飘风无定处。分飞何不吹教聚。倚遍雕栏无共语。杨柳丝丝，又送愁千绪。放下重帘不忍觑。碧烟芳草斜阳暮。
惜分飞·送杜若妹于归入京
作者：林瑛佩
朝代：清

绿柳垂条千万缕。又见落梅如雨。送尔于归去。一般泪点何愁绪。不恨当前留不住。但恼重逢无据。此后相思处。燕云万里迢迢路。
桃源忆故人·哭母
作者：林瑛佩
朝代：清

思亲镇日肠如结。挨到黄昏时节。阶畔寒蛩啼歇。如我哀声竭。夜来寂寞悲霜月。风冷孤灯半灭。短袖泪痕沾彻。点点都成血。
浣溪沙·睡起
作者：林瑛佩
朝代：清

槛外槐阴护碧纱。半帘风细篆烟斜。梦回无语数归鸦。绿水新荷摇蝶影，朱栏残照倚榴花。他乡客思总无涯。
浣溪沙·睡起
作者：林瑛佩
朝代：清
体裁：词

槛外槐阴护碧纱。半帘风细篆烟斜。梦回无语数归鸦。绿水新荷摇蝶影，朱阑残照倚榴花。他乡客思总无涯。
清平乐
作者：林瑛佩
朝代：清

青苔庭院。梁畔呢喃燕。飞向风前试新剪。蹴落杨花几片。无情春色偷归。等闲断送芳菲。独剩夜阑明月，影来扶上花枝。
登楼寄夫子
作者：林瑛佩
朝代：清

凭栏试一望，山色入楼苍。野寺藏深树，閒云度远冈。雨馀花故落，春尽燕还忙。无限登临思，翻成离别伤。
虞美人·雪毬花
作者：林瑛佩
朝代：清

树梢粉白天姿艳。辗转呈娇面。东风力薄未能周。想是六花偷聚、在枝头。折来生意犹堪养。斜插瓶儿上。垂头夜傍绣罗帏。恰似美人愁绝、背灯时。
西江月·秋夜
作者：林瑛佩
朝代：清

小院烟笼衰柳，长空月挂高桐。捲帘时听草间虫，似把秋情细讽。绣户凉生簟冷，画楼人静灯红。无端断续短砧风，敲破归乡残梦。
踏莎行·月夜寄夫子
作者：林瑛佩
朝代：清

静夜霜寒，金炉香辍。窗前一片梅花月。看来总共此清光，怎生却把人离别。才挂枝头，又过庭侧。疏帘漠漠铺烟色。深宵何用照离愁，素娥当自愁圆缺。
护驾村
作者：林璁
朝代：清

杏花开满径，晴日倍光辉。村酒无贤圣，山园少是非。老农驱犊过，童子牧羊归。目断长林际，樵歌入翠微。
由京口溯流达金陵舟中作
作者：林用霖
朝代：清

一帆高挂镇江头，路上金陵趁早秋。元气荡潮通碣石，长风分浪入瓜洲。茫茫北顾云山远，浩浩东流日夜浮。积潦未消频欲雨，楚天哀雁不胜愁。
福州城楼晚眺感作
作者：林用霖
朝代：清

独立揽晴空，南疆此最雄。波涛烟树外，城郭夕阳中。碧海渺何极，白云望不穷。八州收鼓角，间数寺楼钟。
挽曾少卿联
作者：林癸汀
朝代：清
体裁：联

嗣复圣前徽，半生来推解济时艰，每补同胞于不逮，岂惟是义倡拒约，流遍口碑，妇孺且知名，遗爱仁慈钦内外；恨重洋远隔，数万里馨香聊代哭，深忧后劲之难追，更何期天促老成，顿辞身世，江山同吊唁，悲歌慷慨尽东南。
庆飨老典
作者：林登庸
朝代：清

人生罕有寿期颐，疠疫灾祲百试之。不是天朝多瑞应，何从赢得鬓如丝。霜髯雪鬓满华筵，恰似人间小洞天。酒醴笙簧皆备举，皤皤士女乐忘年。
庆飨老典·其一
作者：林登庸
朝代：清

人生罕有寿期颐，疠疫灾祲百试之。不是天朝多瑞应，何从赢得鬓如丝。
庆飨老典·其二
作者：林登庸
朝代：清

霜髯雪鬓满华筵，恰似人间小洞天。酒醴笙簧皆备举，皤皤士女乐忘年。
从军行
作者：林直
朝代：清

幽燕少年年廿五，广颡庞眉气如虎。复仇祇用一横戈，杀贼全凭几枝弩。昨宵铁骑来边城，报君情急性命轻。摐金伐鼓下榆塞，黄沙万里连行营。山川萧条日无色，毡帐枪城愁不得。奇勋不羡李征西，苦节徒怜苏属国。诘朝烽火照狼山，鞭鞘指处千夫环。身经百战穿金甲，不斩楼兰誓不还。破敌归来见天子，酾酒椎牛劳将士。戎装乍卸漫还家，明年又报边尘起。
招梁礼堂孝廉子翊子驹子恂龚蔼仁小铭兄集桐雨轩
作者：林直
朝代：清

梧叶秋先觉，推轩暮雨寒。百年有今日，一醉若为欢。努力儒林传，伤心大将坛。凭谁靖豺虎，长使道涂宽。
早发襄城
作者：林直
朝代：清

四野风初紧，孤城月渐低。醉乘宛北马，来听汝南鸡。水接三川尽，途经七圣迷。首山欣在望，何日遂攀跻。
结客少年场行
作者：林直
朝代：清

长安少年游侠客，走马日逐城南陌。见人不肯道姓名，不是英雄不相识。平生意气重结交，龙泉三尺横在腰。片言偶合吐肝胆，万事到手轻鸿毛。朝入主人门，暮醉主人宅。主仇不报空丈夫，跃马出门身不惜。刺杀仇人函首归，淋漓颈血尚沾衣。主人请以千金报，踏步掉头去不告。君不见，荆卿当日勇无伦，聂政西来亦可亲。从来缓急相看者，犹数屠沽辈里人。
追悼张亨甫孝廉即题其娄光堂稿后
作者：林直
朝代：清

几年挟策谒天关，闽峤燕台数往还。奇士曾闻倾北海，斯人何意老东山。一棺盖后犹遭谤，万事生前只强颜。凤羽未成螭驭邈，永留诗卷在人间。
邺中吊谢茂秦
作者：林直
朝代：清

燕晋关河快壮游，布衣落拓复何求。无钱可买青山宅，有志终辞白雪楼。中道交情嗟七子，暮年名誉动诸侯。改亭不作虞山死，过客谁来吊废丘。
香奁联句
作者：林石甫
朝代：清
体裁：联

缠绵不尽抽残茧；宛转差同剥后蕉。
北香湖观荷
作者：林秀民
朝代：清

湖上秋光老，君子意何迟。似有东篱约，来吟招隐诗。绿叶浓寒露，红衣淡水湄。高山不可到，斯会宁易期。
下第南归
作者：林端
朝代：清

樱桃粒粒树红酣，尺五鲥鱼上竹篮。湖影渐宽山渐了，马头风软入江南。
咏柳
作者：林端
朝代：清

细雨斜风几日晴，劳劳亭畔又清明。飞花澹澹无颜色，送客依依有性情。天上青光分列宿，人间高隐托先生。眉痕自好何须画，深浅时宜任变更。
喜晴
作者：林端
朝代：清

晴光耀窗纸，犹滞昨宵寒。雨霁日方水，花迟春转宽。何曾山色换，只觉鸟声欢。欲觅采芳侣，沈吟一倚阑。
夏日书怀
作者：林端
朝代：清

颇许身无事，乾坤觉气清。安眠诗入梦，谢客懒知名。歌泣都成赘，寒暄各有情。要津怀旧侣，冒暑正长征。
有感
作者：林端
朝代：清

哑哑慈孝乌，母子还相哺。岂曰知报称，所性与众殊。哀哀鸿雁鸣，道路逾江湖。寒暑迫天序，南北乃异趋。凤凰翔千仞，振翮低天衢。食实自有竹，栖枝自有梧。奈何游楚地，贻笑狂接舆。
赠丁日昌联
作者：林竹村
朝代：清
体裁：联

百万甲兵，豹韬早蕴；八千黎庶，鱼腹还生。
七十自寿·其一
作者：林纾
朝代：清
体裁：七言律诗

畏庐身世出寒微，颠顿居然到古稀。多病似无生趣望，奇穷竟与饿夫几。回头未忍思家难，傲骨原宜老布衣。今日王城成小隐，修篁影里掩柴扉。
七十自寿·其七
作者：林纾
朝代：清
体裁：七言律诗

卅载倾心沧趣楼，风流宏奖世无俦。自经导诱诗源得，尽览收藏画笔遒。艺苑共尊今六一，经筵代进我春秋。八年前附香山社，末座匆匆亦白头。
七十自寿·其三
作者：林纾
朝代：清
体裁：七言律诗

不留宿孽累儿孙，不向情田种爱根。绮语早除名士习，画楼宁负美人恩。世惟解事方循分，行果知难敢放言。心折竹溪名父子，从他闽洛溯渊源。
七十自寿·其九
作者：林纾
朝代：清
体裁：七言律诗

崇陵九度哭先皇，雪虐风饕梁格庄。百口人争识越分，一心我止解尊王。世无信史谁公论，老作孤臣亦国殇。留得光宣真士气，任他地老与天荒。
七十自寿·其二
作者：林纾
朝代：清
体裁：七言律诗

少年里社目狂生，被酒时时带剑行。列传常思追剧孟，天心强派作程婴。忍寒何必因人热，超义无妨冒死争。到此一齐都忏悔，道书坐对短灯檠。
七十自寿·其五
作者：林纾
朝代：清
体裁：七言律诗

金台讲席就神京，老友承而晋六卿。我不弹冠为贡禹，公先具疏荐弥衡。伧荒那办官中事，萧瑟将为海上行。多谢尚书为毁草，食贫转得遂余生。
七十自寿·其八
作者：林纾
朝代：清
体裁：七言律诗

文章宁复见为人，我服遗山论世真。尚气立生无为谤，恃名易坠不訾身。投书狎至劳邮传，拙集频翻愧手民。两事看来均分外，日防遗行玷吾闽。
七十自寿·其六
作者：林纾
朝代：清
体裁：七言律诗

怜才谁似郭公贤，荐我名居诸老先。充隐本非真处士，辞征曾赋返游仙。头皮未送宁奇节，肝胆相亲似宿缘。此事不惟知己感，承平忆到德宗年。
七十自寿·其十
作者：林纾
朝代：清
体裁：七言律诗

烟云供养御书鲜，一道纶音落九天。槁项幸从遗老后，剜心欲献圣人前。惜逢颓运如今日，恨不沙场死壮年。得傍皇居臣愿遂，移家争忍出幽燕。
七十自寿·其十一
作者：林纾
朝代：清
体裁：七言律诗

渐台未败焰恢张，竟有征书到草堂。不许杜微甘寂寞，似云谢胐善文章。胁污阳托怜才意，却聘阴怀觅死方。彻幸未蒙投阁辱，苟全性命托穷苍。
七十自寿·其十三
作者：林纾
朝代：清
体裁：七言律诗

谁拥皋比扇丑图？磨牙泽吻龁先儒。江河已分随流下，名教何曾待我扶。强起捋须撩虎豹，明知袭狗类鼱鼩。一篇道命程朱录，面目宁甘失故吾。
七十自寿·其十二
作者：林纾
朝代：清
体裁：七言律诗

宦情早淡岂无因，乱世诚难贡此身。移译泰西过百种，传经门左已千人。自坚道力冥机久，不饮狂泉逐世新。坐对黄花微一笑，原来有味是能贫。
七十自寿·其十五
作者：林纾
朝代：清
体裁：七言律诗

能排元美惟熙甫，稍近昌黎只穆修。二子苦甘微有会，一时毁誉竟何忧。终身恨未几神味，下手深知避镂锼。四十年来炉火候，不偏刚处岂偏柔。
七十自寿·其十四
作者：林纾
朝代：清
体裁：七言律诗

作客长安二十年，时闻乞米到门前。食贫与子尝同病，博施如尧岂有权。未敢自侪游侠传，不妨略剖卖文钱。肯从杜白矜裘厦，阳羡曾无半亩田。
七十自寿·其四
作者：林纾
朝代：清
体裁：七言律诗

总角知交两托孤，凄凉身正在穷途。当时一诺凭吾胆，今日双雏竟有须。教养兼资天所命，解推不吝我非愚。人生交友缘何事？忍作炎凉小丈夫！
余去年七十，作自寿诗二十首，略述生平，近于搴帘自炫，屏去不录，今年大病新愈，又届贱辰，率成一首，用自解嘲
作者：林纾
朝代：清
体裁：七言律诗

模糊度过少年场，长物惟余书满床。一病几乎收鬼录，千金偶尔得良方。天教留眼看因果，我自无心入老庄。解道黄昏情愈适，松篁高处遍斜阳。
十五日晨起大风，以肩舆跨山游狮子窝
作者：林纾
朝代：清
体裁：古风

山鸟鸣时漏阳光，开门微闻草木香。僧厨啜粥趣从者，腰舆坐我犹胡床。左旋右绕入深绿，日黯微见云飞扬。麦田下睇可万尺，沿山取径遵羊肠。蓦然舆幔策策动，虽不颠坠仍仓皇。生平未敢据人上，即虞媢嫉生谤伤。翠微偶尔蹑高顶，取忌风伯施权强。跨危涉险听之去，舆夫剽乃逾风樯。阑干宛宛出林麓，榱桷一一施丹黄。沿陂杂树乱柯干，抱山飞阁成桥梁。盛罢得息亦佳事，垂杨作态欹禅房。沧趣老人感前迹，三十年事悲衰凉。风停茶罢雨亦止，题名涴墨污僧墙。
壬子正月十二日入都，同刘资颖及高甥稔饮于小有天三层楼上，某将军所部兵溃，纵火攻剽，火发可十二处，楼高铁栏固，益以铁扉，贼止弗攻，飞弹流空，厥声达晓，余亦几濒于险
作者：林纾
朝代：清
体裁：古风

酒人闻变杯齐覆，楼下炮声过爆竹。十夫力锁铁阑干，火光已射阑干角。闭窗灭烛覵微隙，噤声如哑奴厮伏。武冠数猛聚楼下，枪刃力与铁扉触。再攻不克舍我去，月中移影犯邻屋。居人争效猢狲蹲，叛军直作老熊扑。烛光暗处影塞扉，剑声锵然刃破椟。万声杂动呼开门，掠索旋过舍五六。斗然枪止不闻声，趣行颇似鬼相逐。人人握刃手巨火，非灯非炬焰深绿。仅半炊许火绛天，栋摧瓦覆觚棱烛。城中火聚十二屯，前后惊盼罢吾目。对门一卒挟火入，心知祸至气为促。昊天似悯一楼人，幸非纵火但冥索。更沉鼓寂月如水，驼卒沿街拾珠玉。得大遗小贼弗较，屑屑转为细民福。平明楼下见行人，贼亦杂行果其腹。汝曹一夕恣捆载，吾民百室空储蓄。大帅充耳若弗闻，拥贼作卫谬铃束。利熏心痒那即已，都门行见一路哭。
对联
作者：林纾
朝代：清
体裁：联

忤名初得安身法；谨户仍非避世方。
对联
作者：林纾
朝代：清
体裁：联

扪心只有天堪恃；知足当为世所容。
挽夏瑞芳联
作者：林纾
朝代：清
体裁：联

生平未履兵间，何事竟遭来歙祸；身后仅余弱息，莫教更覆孔融巢。
挽学政沈某联
作者：林纾
朝代：清
体裁：联

吾师大节，得司马公一字之诚，生平兼道学儒林，余沈犹沾循吏传；闽士私评，与宋文正千秋为偶，贱子尤感恩知己，斜阳独吊去思碑。
挽张之洞联
作者：林纾
朝代：清
体裁：联

社饭语酸辛，更堪涑水新丧，倍觉伤心感元祐；太牢礼殷渥，果念曲江遗疏，绝胜遣使祭韶州。
挽张百熙联
作者：林纾
朝代：清
体裁：联

以培植英贤为己任，仰酬皇帝殊知，忆扈跸西行，四扇潼关开晓日；舍零星图史无余财，可想我公贫况，送铭旌南下，一江湘水动悲风。
挽梁济联
作者：林纾
朝代：清
体裁：联

不忍偷生，李怀麓无此勇决；居然蹈海，鲁仲连尚属空言。
挽梁济联
作者：林纾
朝代：清
体裁：联

君死在我谒陵前，吾将告先皇，辇毂有人如此；清亡以身殉国去，世果秉公论，伦纪之道或存。
挽翁同和联
作者：林纾
朝代：清
体裁：联

脱权奸手，登仙佛场，嗟乎！天下几人念皇帝；始名宰相，终隐君子，惜哉！此生无分见明公。
挽高凤歧联
作者：林纾
朝代：清
体裁：联

惟其爱国，作无聊感遇文章，不期抗节惊人，入阁靳君簪白笔；纵我铭幽，亦垂老伤心稿本，既已效忠无地，埋幽听汝就青山。
晨起写雪图有感因题一诗
作者：林纾
朝代：清
体裁：七言绝句

十年卖画隐长安，一面时贤胆即寒。世界已无清白望，山人写雪自家看。
杂题
作者：林纾
朝代：清
体裁：七言绝句

水榭萧萧弄薄寒，哦诗偎热碧阑干。江南江北多红叶，画与词人一路看。
段上将屏从见枉即席赋呈
作者：林纾
朝代：清
体裁：七言律诗

乍闻亟相徵从事，果见元戎莅草堂。九诣谁讥刘尹薄，一家未为武安忙。到门鉴我心如水，谋国怜君鬓渐霜。云雾江天长寂寞，何缘辨取客星光。
由石门入山道中，口占示梦旦、稚星、拔可
作者：林纾
朝代：清
体裁：七言律诗

似闻草木发奇芬，沿路峰皆斧劈纹。瞬息阴晴终作雨，高低松栝偶来云。响泉坠涧前溪应，危径穿山积绿分。竹轿飘然空翠里，林峦转处待诸君。
贺倪太夫人七十寿联
作者：林纾
朝代：清
体裁：联

黄花儗节凌秋晚；谏果回甘索味长。
贺张百熙60寿联
作者：林纾
朝代：清
体裁：联

数湘中将相，咸由武达，我公独以文章，清标卓立朝端，宜享修龄如潞国；综天下胶庠，所有导师，一老为之领袖，贱子来从海上，居然便坐识荆州。
车中望颐和园有感
作者：林纾
朝代：清
体裁：七言律诗

行人不忍过连昌，杰阁依然耸佛香。委命园林拼国帑，甘心骨肉听权珰。鬼兵动后无完局，藩镇基成始下场。回望瀛台朱阙里，红桥断处水风凉。
过行宫
作者：林纾
朝代：清
体裁：七言绝句

湖西寂寞古行宫，柳外宫墙一带红。今日凉棚高百尺，兴亡不涉卖茶翁。
闽中新乐府录二首
作者：林纾
朝代：清

检历日，检历日，婚葬待决日家笔。欧西通国无日家，国强人富操何术。我笑马迁传日者，史笔虽高见斯下。日家争宗鬼谷言，咸池死耗兼丧门。又言葬地有方向，贪狼巨门兼旺相。贪狼巨门此何神，一神能管万万人。不管生人偏管死，向人坟墓作风水。向之则吉背则凶，无乃偪仄神心胸。西人事死道近墨，自亡迨葬廿四刻。若使人人待日家，丧堂已被巡捕逼。葬亲我国胜欧西，必须择日真无稽。一心孝，一求福，一半欣幸一半哭。我想此时孝子心，天人大战堪捧腹。因之追论司天台，好言休咎斯奇哉。星流彗见皆言祸，占经论说真蠢才。立冬以后流星会，地球行入流星内。占言星走主乱离，同治中兴却见之。彗星轨道有定处，一年各有应行度。嘉庆之时彗竟天，何由国泰民丰年。须言人事舍天象，大家无作懵懵想。天变由无一定殃，日家之说尤荒唐。惠迪从逆理归一，不必长年检历日。
闽中新乐府录二首
作者：林纾
朝代：清

生髑髅，生髑髅，眶陷颐缩如狝猴。痰声来，嗽声续，黔到指头疲到足。汗渍眉心泪注目，逆气辘轳转心腹。溺泄便溏沾被褥，明明有鬼加钳梏。斗然眼见芙蓉膏，一时神妙穷秋毫。对灯抽吸才几转，意气直蹑青云高。骤如危病脱，手足均灵活。问君乍奚啼，犹如地狱沈泥犁。问君今奚笑，不图为乐如斯妙。烟瘾之苦说难了，纵情多半由年少。或从夜话耽银灯，烧烟同卧谈兴增。或从春院讲酬应，到头善果菩提證。或从醉后解宿醒，误却金刚不坏身。或从小病代方药，转教痼疾膏肓作。凡此皆言受病始，再言收局难堪矣。富贵人居安乐窝，日斜未起如沈疴。无论大事误军国，儿孙踵武将如何。何况寻常百姓家，那能馀身耽烟霞。蓝缕求人人惊倒，时时注目如防盗。生路将穷死路来，手头已乏心头好。计今惟有开烟局，烟归官卖加钳束。无奈官中重税金，祸根深陷牢人心。寸心私祝戒烟会，救护神州休陆沈。
题冷红吟局联
作者：林纾
朝代：清
体裁：联

劫外看春光，一醉怎醒怀古意；愁中结吟局，诸君倘有感时诗。
题画三十首选一
作者：林纾
朝代：清
体裁：七言绝句

蓦然失却碧芙蓉，云出山来白万重。不管人间方待雨，只从天半作奇峰。
题画二首选一
作者：林纾
朝代：清
体裁：七言绝句

危栈黏天路不分，鞭丝帽影印斜曛。半程微觉驴鞍湿，记犯山腰一阵云。
题松鹿图
作者：林绍唐
朝代：清

养成头角几春秋，立脚尘寰自结俦。老柏丰标觇素抱，灵芝气味意相投。宋贤古洞曾陪读，虞帝深山记与游。待到笙簧吹鼓候，也从萍野鸣呦呦。
贵州臬署梦草亭联
作者：林绍年
朝代：清
体裁：联

好邀佳客来题句；共趁春时一补花。
巡社课番童
作者：林绍裕
朝代：清

宿雨初收涧水浑，闲骑款段过蛮村。槟榔交暗青围社，椰子高悬赤映门。卉服授经通汉语，铜镮把耒识君恩。三年来往惭司教，喜见番童礼让敦。
重九后一日登鼓山观海
作者：林绍裕
朝代：清

重阳宿酒未曾醒，又载樽罍绝岛停。沧海无风长澹沲，遥天竟日自青冥。飞飞沙鸟纷如叶，点点鱼舠宛似萍。最爱绮霞明夕照，乾坤横展画图屏。
九月梅
作者：林维丞
朝代：清

冰肌玉骨漏香痕，早与黄花斗艳繁。想是台阳天气暖，不须十月便开樽。
催租败兴
作者：林维丞
朝代：清

著意推敲是也非，忽闻租吏扣荆扉。空留风雨重阳句，辜负花黄蟹正肥。
元宵
作者：林维丞
朝代：清

椒花初晋酒初倾，又值天开不夜城。谱出太平新景象，六街灯火管弦声。
冬至搓丸词
作者：林维丞
朝代：清

纤手轻搓五夜灯，团圆冬节到今称。小姑笑问新来嫂，昨夜宜男卜未曾。
卖花声
作者：林维丞
朝代：清

晓倚香奁画翠眉，新妆爱插好花枝。一声忽漏春消息，忙捲珠帘促侍儿。
吟坛老将
作者：林维丞
朝代：清

久排大阵压吟场，横扫诗魔意气扬。此即冠军真老手，一枝健笔捣三唐。
寄守樵福州
作者：林维丞
朝代：清

卌载客台阳，沧桑感一场。白头遭乱世，赤手怕还乡。有命何妨俟，无才祇自伤。故人如问讯，诗酒尚颠狂。
无情妓
作者：林维丞
朝代：清

转眼无情只管骄，生成一种太轻佻。桃花颜色杨花性，记否殷勤话昨宵。
晓妆
作者：林维丞
朝代：清

轻移莲步倚妆楼，十二珠帘乍上钩。洗却昨宵旧脂粉，簪花无力倩丫头。
梅窗
作者：林维丞
朝代：清

几生修到话知心，香气当窗脉脉侵。最好碧纱笼月影，孤山画稿静中寻。
秋阴
作者：林维丞
朝代：清

清景迷离兴致豪，吟秋有客健挥毫。芦花隐约渔舟泊，淡淡溪痕减半篙。
蒲剑
作者：林维丞
朝代：清

绿艾为旗恰一军，休将拜竹笑殷勤。较他示辱刘明府，更有威风胜十分。
诗牌
作者：林维丞
朝代：清

閒将击钵当消寒，镇日沈吟倚画栏。雅兴骚坛添韵事，旁人莫作手谈看。
赤壁鏖兵
作者：林维丞
朝代：清

东风纵火壁翻新，百万貔貅付劫尘。太息天心终负汉，不教一炬死奸臣。
野和尚
作者：林维丞
朝代：清

不翻贝叶混尘凡，无限情根尚未芟。博得当门弥勒笑，酒香花气满僧衫。
隙溪吐墨
作者：林维丞
朝代：清

门外溪光漾一奁，浓痕隐约水痕黏。临流错认南宫画，泼墨云山扫笔尖。
题查少白诗草
作者：林维丞
朝代：清

堂堂旗鼓壮瀛东，多少名流拜下风。万里波涛供啸傲，一囊琴剑老英雄。诸侯倒屣争迎客，海贾求诗愿识公。我亦骚坛称弟子，心香一瓣礼南丰。
香唾
作者：林维丞
朝代：清

别传香唾亦奇谈，侍女犹誇气味甘。持比名花新破萼，露珠点点口轻含。
依何大令如谨原韵凭吊延平郡王
作者：林维朝
朝代：清

英年决策智如神，报国忠精不顾身。气数朱明嗟已尽，昊天年不假孤臣。同伸大义策群雄，忠勇居然独眼龙。百折不回匡复志，甘辞印敕海澄公。楼船南下冀中兴，滚滚长江杀气腾。独惜骄兵错一著，雄师十万败金陵。腹心旧部忍寒盟，戮力谁扶半壁倾。无限新亭忧国泪，英雄襟上洒纵横。割据弹丸力未优，伤心难复旧神州。更从绝岛开生面，富国强兵立远谋。星陨东宁杰士亡，残棋一局著扶桑。空馀十万横磨剑，遗恨还同宋岳王。未成浴日补天功，瀛岛犹留霸气雄。一缕英魂长不泯，安平海上起悲风。故址荒凉作牧场，彽徊无限感沧桑。祇今庙貌犹如昨，一树寒梅照夕阳。
台湾杂咏
作者：林维朝
朝代：清

开辟洪荒海外天，延平勋业尚巍然。彽徊无限沧桑感，霸气销沉二百年。斗山妃子祠长在，竹沪王孙冢尚存。不改千秋亡国恨，声声杜宇总销魂。
吴凤墓
作者：林维朝
朝代：清

英雄立志在成仁，遑惜区区七尺身。生不作伥全汉族，死能为厉靖番尘。海枯石烂威犹烈，地老天荒泽未湮。社口苍凉遗冢在，后人崇拜仰如神。
塞上春草
作者：林维朝
朝代：清

代州西去雁门东，原上春深草色浓。匝地娇柔迷塞路，连天嫩绿接城墉。马肥苜蓿花千里，人对蘼芜恨万重。一角堠亭斜照外，迷离何处盼归踪。
新高山
作者：林维朝
朝代：清

突兀新高山，可望不可即。屹立万山中，三峰巨灵擘。凌空日月摩，拔地尘寰隔。终岁雪融融，绝顶云幂幂。雾鬓与烟鬟，微茫难认得。晴冬有时现，刹那仍隐匿。或云岩岫上，茫茫皆玉白。野番不识宝，弃之良可惜。因此玉山名，啧啧传自昔。至竟是也非，令人费猜臆。洎乎近年间，方来探险客。庐山面目觇，用祛世人惑。山势高若何，依然渺难测。但觉立峰头，星辰手可摘。扶桑第一峰，富士难匹敌。上达九重天，旋得嘉名锡。一自经品题，山灵愈生色。五岳剧崔巍，声称同籍籍。何时鸟道开，一印雪鸿迹。振衣万仞岗，瞰尽神州峄。
玉山远眺
作者：林维朝
朝代：清

结伴登山作胜游，三峰绝顶雪盈头。四围景色双眸豁，千里风光一览收。列岫蜿蜒云作障，长洋浩淼水如沟。登临泰岱浑无异，眼界真堪隘九州。
王勃作滕王阁序
作者：林维朝
朝代：清

髫年颖异号神童，名列初唐四杰中。路出名区逢宴饯，文成末座骋豪雄。明山秀水增佳色，贤主高朋拜下风。传诵千秋长不朽，兰亭一序漫誇工。
祝银婚式
作者：林维朝
朝代：清

紫鸾彩凤影翩翩，双宿双飞廿五年。西伯宫闱乐钟鼓，刘纲夫妇是神仙。歌传麟趾君恩溥，句咏螽斯后德贤。愿祝两宫同日月，恒升长耀九重天。
自转车
作者：林维朝
朝代：清

周舆殷辂古来誇，争似飞轮自转佳。两足踏翻新日月，风行雷厉遍天涯。
忆王孙·本意
作者：林绿
朝代：清

花阴月色共霏微。淡冶春风拂绣帏。独倚画楼吹玉笛，盼人归。梅落空阶肠断时。
鹧鸪天·晚春
作者：林绿
朝代：清

抛却银针喜晚晴。遣情无奈独伤情。高低别院秋千影，远近人家笑语声。黄鸟碎，白萍轻。绿苔春尽点红英。一年好景仍辜负，堪笑嫦娥老此生。
中秋夜望月
作者：林翼池
朝代：清

风捲浮云尽，冰轮出海东。井梧金破碎，庭桂玉玲珑。素彩流银汉，清辉泻碧空。夜阑犹不寐，酣醉月明中。
安平晚渡
作者：林翼池
朝代：清

薄暮津头唤渡喧，斜阳晻暧水中天。红毛城掩桄榔雾，黑齿人攀椰子烟。新月送将名利客，好风吹尽去来船。南飞乌鹊今何在，击楫中流记昔年。
废宅
作者：林翼池
朝代：清

阿谁宅子荒芜久，一望凄然泪欲挥。幽蕙消来秋草茂，灵禽飏去暝鸦飞。华堂白昼狐升座，绮阁黄昏鬼扣扉。为问主人缘底事，长楸走马不思归。
题屏风
作者：林翼池
朝代：清

人俯澄波披雨钓，鸟冲残霭掠云飞。卧游忘却丹青笔，直欲携壶上翠微。
题画
作者：林翼池
朝代：清

空濛山色翠连天，古木参差带晚烟。借问黄童携绿绮，随驴何事渡前川。
中秋赏月
作者：林耀亭
朝代：清

暮云收尽净无尘，竹外蟾光分外新。千古中秋楼上月，不知老却几诗人。
先伯父兆美公百廿年阴庆
作者：林耀亭
朝代：清

屈指生辰百廿年，几经沧海变桑田。而今重见莱衣舞，恍似儿时绕膝前。
关子岭温泉
作者：林耀亭
朝代：清

胜地遨游乐，浑忘蹑屐危。秋添千树色，黛抹万山姿。水白温如沸，泉灵味亦滋。神怡心旷处，疗疾免求医。
华盛顿
作者：林耀亭
朝代：清

手斫樱桃气已遒，共和独创十三州。古今王霸知多少，革命推君第一流。
双燕
作者：林耀亭
朝代：清

东楼巢覆向西楼，掠水含泥并出头。稍喜天低风雨里，雕梁栖稳有同俦。
古松
作者：林耀亭
朝代：清

秦封忆昔少年时，阅尽沧桑总不知。重受风霜频挫折，空山犹见老虬枝。
古砚
作者：林耀亭
朝代：清

罗列文房岁几更，磨穿差足慰平生。铜台瓦与端溪石，助我多年事笔耕。
寿南强社弟五十
作者：林耀亭
朝代：清

禊事重修聚画堂，介眉春酒合称觞。任教沧海桑田变，自有延年益寿方。阅世艰难馀血泪，伤时讽咏入诗囊。家风我亦同梅鹤，敢献冈陵颂一章。
寿太岳社弟五十
作者：林耀亭
朝代：清

青灯况味旧生涯，坐拥皋比岁月赊。古帖书临僧智永，绛帷徒授女侯芭。玉台久已传新咏，乔木真堪羡故家。恬澹人宜臻上寿，逍遥深喜悟南华。
春菊
作者：林耀亭
朝代：清

本是经霜劫后身，秋容零落老风尘。自怜傲骨成奇癖，也被东皇雨露仁。
杜鹃花
作者：林耀亭
朝代：清

春风二月正芳菲，蜀魄名花世所稀。红蕊染成真血泪，枝头似唤不如归。
林内别创感怀示儿曹
作者：林耀亭
朝代：清

护岸堤防浊水流，四围荒野变平畴。敢誇狡兔营三窟，不惜馀年燕翼谋。
林内别创感怀示儿曹
作者：林耀亭
朝代：清

祖训昭昭读且耕，与人无忤世无争。平生愧乏投机策，创业还须继守成。
栎社同人以银瓶赠呈鹤亭社长并媵以诗
作者：林耀亭
朝代：清

文物衣冠异昔时，忍将吾道任陵夷。中流击楫心犹壮，大雅扶轮力不疲。曾记当年同采藻，宁知今日独登陴。骚坛牛耳操持久，合赠银瓶祝介眉。
毛遂脱颖
作者：林耀亭
朝代：清

因人成事究何惭，志士安能把口缄。忽露词锋宁碌碌，一朝囊脱独超凡。
汉光武
作者：林耀亭
朝代：清

火德中兴汉祚隆，江山依旧昔时同。布衣昆季推通轶，鱼水君臣起邓冯。训政早知图郅治，论功又见罢兵戎。洛阳此日千官拥，堪继西京乃祖风。
溪声
作者：林耀亭
朝代：清

流水桃花岸，传来怆客情。潺湲喧夜月，续断杂秋声。响应村砧急，凉生寝簟清。年光摧欲尽，未敢耳频倾。
田横
作者：林耀亭
朝代：清

自立存齐志亦豪，奈因天命戢弓刀。临终不屈称孤愿，留得头颅见汉高。
送醉红生游大陆即次原韵
作者：林耀亭
朝代：清

风雅骚坛互唱酬，飘然载笔赋鹏游。五湖帆影回征棹，万里波光接素秋。书剑一囊怀壮志，平安两字慰离愁。中原胜迹今犹昔，鸿雪知应到处留。
题分类台湾诗醇
作者：林耀亭
朝代：清

珠遗沧海赖君收，荟萃菁华遍五州。汐社风骚联一气，斐亭韵事继千秋。焦桐定有知音赏，韫玉终当待价售。编纂尽成新卷帙，琳琅满纸豁吟眸。
题谢颂臣先生科山生圹
作者：林耀亭
朝代：清

青山如仰釜，形胜本来真。大地钟灵秀，遗留待达人。
饥鹰
作者：林耀亭
朝代：清

飞扬万里脱笼樊，韝上生涯不耐烦。却笑雄心如饿虎，忍将同类肆鲸吞。
甲申被放南归再游飞云洞
作者：林肇元
朝代：清

天地灵秀贵搜抉，抉而得之在岩穴。云藏于山天意奇，欲飞不飞殊骇谲。我再登云一凭眺，山泉喷玉如腾笑。山僧留住情殷勤，巢父行矣头频掉。吁嗟云兮且勿飞，我欲乘尔湘南归。再出当为天下雨，苍生属望功巍巍。
自题鉴园联
作者：林至山
朝代：清
体裁：联

四壁梅花孤塔影；半城晴雪万家烟。
自题鉴园联
作者：林至山
朝代：清
体裁：联

壁绕藤苗，窗含竹影；凤依桐树，鹤听琴声。
自题鉴园联
作者：林至山
朝代：清
体裁：联

微雨新晴，协风应律；贞筠抽箭，秋兰被涯。
自题鉴园联
作者：林至山
朝代：清
体裁：联

机象外融，升高有属；恬淡自适，养物作春。
自题鉴园联
作者：林至山
朝代：清
体裁：联

致石成山，蓄溪得水；安门对月，就阁临风。
留别转庵和上
作者：林茜
朝代：清

菜根滋味久能甘，竹径参差倚杖看。白雀飞来虽是梦，青山占尽不为贪。一窗花影焚香坐，半榻松风抱月谈。云散春江孤棹远，愁思还结侣云庵。
赠顾工抡代父从军
作者：林茜
朝代：清

匹马弯弓出塞门，黄沙海雾自朝昏。风霜鍊就奇男子，为报君恩报父恩。年少从军古所稀，凯旋仍旧著莱衣。自曾博得忠兼孝，常梦愁云塞外飞。
赠顾工抡代父从军·其一
作者：林茜
朝代：清

匹马弯弓出塞门，黄沙海雾自朝昏。风霜鍊就奇男子，为报君恩报父恩。
赠顾工抡代父从军·其二
作者：林茜
朝代：清

年少从军古所稀，凯旋仍旧著莱衣。自曾博得忠兼孝，常梦愁云塞外飞。
灵圣寺
作者：林荃
朝代：清

寺枕青山石径斜，钟声催月上梅花。老僧晓起浑无事，手掬新泉试早茶。
斐亭听涛次韵
作者：林菼
朝代：清

曾趋官阁待春潮，笑语浑疑燕蓼萧。乍听怒涛云浩浩，还看良月夜寥寥。早知沙上无寒雁，可有仙人倚洞箫。此日瀛壖成梦想，天边谁与度银桥。
辘轳金井·题抱香室填词图
作者：林葆恒
朝代：清
体裁：词

子规声里莽江关，老尽庾郎词赋。两鬓清霜，尚萧然寄旅。天吴漫舞。但寂寞、自修花谱。骑省清才，名场侘傺，郁伊谁语。家山近、定携俊侣。趁花田月上，素馨香溥。剪翠裁红，写姬姜眉妩。旗亭唱赌。想拍遍、旧时金缕。减字偷声，飘零慰取，生平凄苦。
集宋词联
作者：林葆恒
朝代：清
体裁：联

万里乾坤，念衣冠尊前易散；一亭寂寞，想环佩月夜归来。
集宋词联
作者：林葆恒
朝代：清
体裁：联

兰阜围泉，曾醉好春时节；荷衣消翠，恰似此日游情。
集宋词联
作者：林葆恒
朝代：清
体裁：联

故苑年光，那愁春去速；内家标致，还是夜深宜。
集宋词联
作者：林葆恒
朝代：清
体裁：联

烟水空寒，比斜川又清多少；园林未暑，想少陵还叹飘零。
挽杨仲愈联
作者：林葵
朝代：清
体裁：联

葛帔受恩多，记琴樽宾榻，风雪扁舟，旧事上心，一恸淞波都化泪；绵袍挥手去，叹京洛才名，江关词赋，浮生若梦，再来沧海已成尘。
夹溪桃花盛开得野老邀酌
作者：林豫吉
朝代：清

溪上桃花春自开，渔郎烟棹几时来。天留湖海吾为客，日静桑麻此泛杯。社鼓忽传江燕至，乡书犹阻塞鸿回。鹖冠野老行藏异，鸡黍殷勤去后猜。
春晴
作者：林豫吉
朝代：清

湖海真吾事，乾坤赋此生。花光乱日色，帆影走风声。双鬓天涯远，三春水国晴。采兰歌彼美，笙管为谁清。
楼夜
作者：林豫吉
朝代：清

野旷星偏大，江冥水自声。人烟休远市，漏鼓起荒城。镫下一杯酒，楼头万里情。风尘空老去，吾亦感生成。
挽曾国藩联
作者：林达泉
朝代：清
体裁：联

其功业卓乎李郭之杰，其文章总乎韩欧之长，名世钟灵，一代栋梁宗岳麓；用天下财家不丰于资，进天下才子不显于秩，至仁忘己，千秋俎豆祀姚江。
淡北八景 其一 戍台夕阳
作者：林逢原
朝代：清

高台矗立水云边，有客登临夕照天。书字一行斜去雁，布帆六幅认归船。战争遗迹留孤垒，错落新村下晚烟。山海于今烽火靖，白头重话荷戈年。
淡北八景 其七 淡江吼涛
作者：林逢原
朝代：清

军声十万夜滔滔，蟒甲乘流压怒涛。百戏鱼龙真漫衍，千家阛阓一周遭。射潮可有钱王弩，捲地何来太白旄。为问荷兰身手好，当时曾控戴山鳌。
淡北八景 其三 关渡分潮
作者：林逢原
朝代：清

重重关渡锁溪云，潮往潮来到此分。练影东西拖燕尾，涛声日夕动犀军。舟人放棹中流急，估客鸣钲隔岸闻。我欲测蠡参水性，由来泾渭不同群。
淡北八景 其二 坌岭吐雾
作者：林逢原
朝代：清

叠巘回环障海门，迷濛雾气幻朝昏。岩腰初出披飞絮，洞口旋开挂晓暾。同作雨云归楚泽，忽闻鸡犬隔桃源。楼台蜃市如相近，缥缈神仙合断魂。
淡北八景 其五 峰峙滩音
作者：林逢原
朝代：清

清音遥度碧滩头，古调泠泠片石流。椰竹悄弹孤月晓，管弦暮咽两峰秋。有灵湘水仙妃曲，无恙鱼山客子愁。此地不堪闻梵贝，离怀容易满归舟。
淡北八景 其八 屯山积雪
作者：林逢原
朝代：清

绝顶斜烟淡夕曛，飞来玉屑竟纷纷。不图四序原多雨，谁信连朝欲酿云。古木噤鸦栖墨堞，空山踏鹿认冰纹。少陵西岭千秋句，移赠山灵总莫分。
淡北八景 其六 芦洲泛月
作者：林逢原
朝代：清

一棹空明趁晚潮，木兰舟在镜中摇。数声渔笛沧浪晚，十里芦花渚国遥。片席盟鸥如此水，断篷过雁可怜宵。分明七二湾头月，今夕相随上画桡。
淡北八景 其四 剑潭夜光
作者：林逢原
朝代：清

一入寒潭几度秋，不劳遗笑刻舟求。千年神物生风雨，百丈文光射斗牛。虎气自腾沧海上，鹈膏重淬碧云流。当年挂树人何在，印月重寻古渡头。
淡北八景·戍台夕阳
作者：林逢原
朝代：清

高台矗立水云边，有客登临夕照天。书字一行斜去雁，布帆六幅认归船。战争遗迹留孤垒，错落新村下晚烟。山海于今烽火靖，白头重话荷戈年。叠巘回环障海门，迷濛雾气幻朝昏。岩腰初出披飞絮，洞口旋开挂晓暾。同作雨云归楚泽，忽闻鸡犬隔桃源。楼台蜃市如相近，缥缈神仙合断魂。重重关渡锁溪云，潮往潮来到此分。练影东西拖燕尾，涛声日夕动犀军。舟人放棹中流急，估客鸣钲隔岸闻。我欲测蠡参水性，由来泾渭不同群。一入寒潭几度秋，不劳遗笑刻舟求。千年神物生风雨，百丈文光射斗牛。虎气自腾沧海上，鹈膏重淬碧云流。当年挂树人何在，印月重寻古渡头。清音遥度碧滩头，古调泠泠片石流。椰竹悄弹孤月晓，管弦暮咽两峰秋。有灵湘水仙妃曲，无恙鱼山客子愁。此地不堪闻梵贝，离怀容易满归舟。一棹空明趁晚潮，木兰舟在镜中摇。数声渔笛沧浪晚，十里芦花渚国遥。片席盟鸥如此水，断篷过雁可怜宵。分明七二湾头月，今夕相随上画桡。军声十万夜滔滔，蟒甲乘流压怒涛。百戏鱼龙真漫衍，千家阛阓一周遭。射潮可有钱王弩，捲地何来太白旄。为问荷兰身手好，当时曾控戴山鳌。绝顶斜烟淡夕曛，飞来玉屑竟纷纷。不图四序原多雨，谁信连朝欲酿云。古木噤鸦栖墨堞，空山踏鹿认冰纹。少陵西岭千秋句，移赠山灵总莫分。
南溪精舍
作者：林逢春
朝代：清

曾记当时醉此斋，此斋初辟菊初栽。今朝携酒重来赏，醉插黄花笑口开。
登八卦山拜瞻北白川宫殿下遗碑
作者：林逢春
朝代：清

八卦山头石碣崇，游人到此拜雄风。两尊铁炮双峰峙，足记当年战伐功。
老妓
作者：林逢春
朝代：清

少小娉婷貌若仙，不堪回首忆当年。衰颜已作鸠荼看，旧恨偏多蝶梦牵。妆谢金钿无客顾，泪抛玉箸有谁怜。懊侬一曲重新唱，无限愁怀落四弦。
九月十日偕诸同人集谦斋别驾斋中赏菊
作者：林遇春
朝代：清
体裁：七言律诗

风雨才过落帽辰，招邀花底醉芳晨。冷香入座清于水，秋色相看淡似人。四海论交天地阔，一堂高会性情真。东篱菊满难归去，羞著先生漉酒巾。
九月十日偕诸同人集谦斋别驾斋中赏菊
作者：林遇春
朝代：清

风雨才过落帽辰，招邀花底醉芳晨。冷香入座清于水，秋色相看淡似人。四海论交天地阔，一堂高会性情真。东篱菊满难归去，羞著先生漉酒市。
由湖曲访山堂居士留赠
作者：林遇春
朝代：清

幽径春寒峭，野花开未繁。篱疏摇竹影，桥侧络松根。山雾欲为雨，溪流总到门。我来寻逸士，相对欲忘言。
登盘山怀湘南邓湘皋廉
作者：林遇春
朝代：清

洞庭南望重踟蹰，野色苍凉落木疏。春水绿波人去后，秋山红叶雁飞初。飘零张俭还为客，憔悴长沙尚著书。频向天涯遥极目，故人消息近何如。
秋郊晚眺
作者：林遇春
朝代：清

间行近郭遣无聊，云物稀疏漾柳条。隔浦归帆轻带雨，小桥流水暗通潮。岩前瀑响飞晴雪，烟里歌声出晚樵。最爱夕阳溪畔路，满村红叶落萧萧。
辛未九日偕同人登城感怀
作者：林遇春
朝代：清

云晴天宇净，墟里上炊烟。落日千山暮，秋心一雁先。孤城连朔漠，野水自澄鲜。愁对霜华冷，黄花著意妍。
于清端公祠
作者：林道堂
朝代：清
体裁：联

公为青史名臣，咸啧啧遗爱难忘，同明月清风，应分坡老千秋席；我是黄冈俗吏，只区区良心不坏，趁晨灯暮鼓，长奉先生一瓣香。
曹仁宪谨荣寿歌一首
作者：林邦彦
朝代：清

大哉我公泰山北斗堪相比，大哉我公泽雨恩波不胜指。惟兹寿考能作人，歌功颂德更无已。溯自前年丁酉春，文甲乡庠初议起。余家不惜费千金，购地一区为基址。不意创难成更难，当事之人忽中止。星霜七阅未鸠工，适遇我公临玉趾。自捐鹤俸数百员，鼎力招募重修理。画栋雕梁壮大观，阖属生童赓孔迩。又蒙开课欲甄陶，举手加额欣然喜。济济彬彬聚一堂，三千何啻集朱履。玉尺量才新榜开，一经品题作佳士。佳者益奋拙者勤，争作龙门烧尾鲤。鼓励文风日振兴，吾侪刻意铸金祀。幸逢岳降在今辰，敢将华祝重申拟。愿我公多福多寿多男子，愿我公万古千秋长如此。
曹仁宪谨荣寿
作者：林铭勋
朝代：清

五年循政播弦声，淡水斯文仗主盟。夏雨化人原大德，春风坐我有馀情。菊泉敬藉金樽献，蓬饵唯将雪盌盛。偻指潞公庚甲会，如先一岁是同生。
曹仁宪谨荣寿
作者：林铭勋
朝代：清
体裁：七言律诗

五年循政播弦声，淡水斯文仗主盟。夏雨化人原大德，春风坐我有馀情。菊泉敬藉金樽献，蓬饵唯将雪碗盛。偻指潞公庚甲会，如先一岁是同生。
挽张之洞联
作者：林锡光
朝代：清
体裁：联

惟其存古，乃足维新，采摭良规，每于隐微挽国是；我方远来，公竟长往，摩挲遗泽，空从简册想生平。
将至上海舟中作
作者：林镐
朝代：清

吹笛向晴川，波光满泛船。潮来知海近，野阔觉天圆。落日明番舶，秋风长木棉。今宵黄歇浦，应共老龙眠。
舟中远眺
作者：林镐
朝代：清

两岸寒郊一望赊，西风吹过片帆斜。橹声入港听非雁，枫影隔林疑是花。积潦乍消空宿麦，荒村欲破散饥鸦。可怜租税从何出，残岁流亡定几家。
曹仁宪谨荣寿柏梁古体
作者：林际华
朝代：清

仰思夫子最公明，空如宝鉴平如衡。鼠牙雀角化无争，五年涖淡讼庭清。不闻诅声闻祝声，歌功颂德各输情。愿期寿考享长生，余虽童子心亦倾。幸同师友把诗赓，纸尾也将署一名。
登龟山望海潮
作者：林青莲
朝代：清

层峦独上莽寒烟，四望苍茫潮气连。欲净尘胸千顷外，直空醉眼万波前。涌来三汲银河捲，驾去六鳌碧落悬。漫记禹门争奋鬣，且教沧海动龙眠。
竹溪寺
作者：林青莲
朝代：清

沿竹寻僧院，傍溪叩佛堂。溪回水自曲，竹密山亦凉。供客三杯酒，参禅一炷香。听谈心未倦，溪竹已苍茫。
红梅
作者：林青莲
朝代：清

换却冰魂月魄胎，丹心一点逐春台。疏枝彷佛红霞遏，密蕊依稀绛雪堆。映日只疑花是锦，迎风始悟有香来。自从林逋留情去，尽染相思血泪开。
莲花潭
作者：林青莲
朝代：清

芹藻清涟乐溯洄，山光水影共徘徊。荷如解语閒舒卷，云似无心自往来。城阙袛应思我往，泮林谁是出群才。眼前活泼无穷趣，认取源头莫漫猜。
戏题外子写照
作者：林颀
朝代：清

爱君笔底有烟霞，自拔金钗付酒家。修到人间才子妇，不辞清瘦似梅花。
壬子1912四十三初度杂感
作者：林馨兰
朝代：清

放眼时登百尺楼，不须作客也悲秋。纷纭蛇豕强邻迫，破碎山河故国愁。龙尾行藏殊落落，蛾眉谣诼付悠悠。年来悟得蒙庄谛，呼我何妨任马牛。
恭读戊申1908诏敕
作者：林馨兰
朝代：清

天皇神武驾欧亚，战胜之馀不满假。始仗大义振六师，继以平和服天下。时维十月岁戊申，大诏煌煌勖臣邻。不弃遐方于域外，丹凤衔来鲲海滨。草莽微臣泽明旨，情殷爱戴不能已。祸胎端自安乐萌，防微杜渐原应尔。当年强俄据满时，劳师靡费几不支。仗祖宗灵克奏捷，回首兵机危乎危。迄今难入太平世，痛定思痛宜早计。庶政更张数大端，一体臣民守勿替。大哉王言炳日星，不数典谟与鼎铭。即此勤俭治生产，大道早已合圣经。匹夫兴亡与有责，分寸光阴皆宜惜。廿纪风潮遍地生，漫说干戈化玉帛。吾皇正有鉴于斯，先几烛照明训垂。安不忘危满不溢，允植万年有道之隆基。
清明感兴
作者：林馨兰
朝代：清

身似浮萍逐水飘，故园回首辄魂销。忽逢佳节增惆怅，赖有童蒙伴寂寥。忍见桥头沽酒幔，怕闻市上卖饧箫。重来崔护偏多感，门巷依然人面遥。
瀛社雅集即事
作者：林馨兰
朝代：清

每思和盛共鸣声，今日词坛幸告成。同志勉为一分子，修盟敦叙十年兄。卢前王后期无忝，骥尾龙头记得清。此后风骚能继振，论功应首谢宣城。
褒菊
作者：林馨兰
朝代：清

高洁群芳比节难，独留傲骨耐霜寒。他时我若修花史，一字荣加华衮看。
重九即事
作者：林馨兰
朝代：清

登临不觉夕阳斜，落帽风高忆孟嘉。半世蹉跎成白首，频年憔悴瘦黄花。无人送酒情偏淡，有意题糕手屡叉。盼望盈盈秋水隔，瀼瀼冷露湿蒹葭。负郭从无峰可登，聊凭高处望觚棱。园林摇落惊萧瑟，笳鼓传喧感废兴。对菊自怜情雅淡，把萸不觉兴飞腾。雁鸿逐队衔芦去，羡尔知几远避矰。
重九即事·其一
作者：林馨兰
朝代：清
体裁：七言律诗

登临不觉夕阳斜，落帽风高忆孟嘉。半世蹉跎成白首，频年憔悴瘦黄花。无人送酒情偏淡，有意题糕手屡叉。盼望盈盈秋水隔，瀼瀼冷露湿蒹葭。
重九即事·其二
作者：林馨兰
朝代：清
体裁：七言律诗

负郭从无峰可登，聊凭高处望觚棱。园林摇落惊萧瑟，笳鼓传喧感废兴。对菊自怜情雅淡，把萸不觉兴飞腾。雁鸿逐队衔芦去，羡尔知几远避矰。
高渐离击筑
作者：林馨兰
朝代：清

风雨潇潇易水寒，筑声高彻碧云端。丝哀泣饮将军血，瓦裂情悲太子丹。悽怆馀音齐变徵，荒凉怒发尽冲冠。回头一望虹围影，始信天心骤夺难。
县署绛雪堂
作者：林鸣莺
朝代：清
体裁：五言绝句

自有红梨树，还存绛雪堂。绕阶栏槛赤，极目送斜阳。
桃花鱼
作者：林鸣莺
朝代：清
体裁：五言绝句

花开溪鱼生，鱼戏花影乱。花下捕鱼人，莫作桃花看。
咸阳道中见罂粟花感赋
作者：林鸿年
朝代：清

浓红淡白间禾麻，流出膏脂几万家。原隰畇畇田上下，可怜栽遍米囊花。
挽弟联
作者：林鸿年
朝代：清
体裁：联

焦灼太多端，为汝隐忧，早恐支离成病骨；聪明真到底，与予俄诀，犹将艰钜勖仔肩。
杨忠悯公墓道
作者：林鸿年
朝代：清

殿前员外击神奸，遗属传观泪尽潸。狄道君恩思强起，容城乡梦断生还。东楼云黯无佳气，西市风香有笑颜。手笔淋漓曾仰止，焦山山上拜椒山。
雷琼道署联
作者：林鸿年
朝代：清
体裁：联

讲求公事非多事；屏却私情要近情。
挽侄联
作者：林鸿翔
朝代：清
体裁：联

文章千古事；肝胆十年交。
红毛城
作者：林鹏奋
朝代：清

澎湃波中沙屿横，荷兰曩筑小砖城。秋风夜半嘶寒蜃，危蝶翻时掉尾鲸。戍阁凌波钲鼓厉，沙洲落日水天清。白云渺渺增惆怅，残垒荒凉弱草生。
八阵图
作者：林鹏霄
朝代：清

为恨东吴未肯降，图开八阵妙无双。先生不尽安排意，白帝城南石沉江。
刘宠选钱
作者：林鹏霄
朝代：清

临歧曲已唱骊驹，太守清廉世所无。笑煞宦途贪墨辈，一钱如命较锱铢。
孕妇
作者：林鹏霄
朝代：清

乾坤混沌一时包，消息传来十月交。试较红罗旧裙带，柳腰合抱是谁教。